Ketidaktentuan Polisi Bank Pusat Menguasai Pasaran Emas Minggu Ini

Komoditi emas menemui support dari pengukuhan matawang Euro dan sedikit kelemahan oleh US dolar. Ketidkatentuan akan menyelubungi minggu ini khususnya kepada emas dengan banyaknya peristiwa (event) impak tinggi yang akan dikeluarkan dalam ekonomi global terutamanya negara besar seperti AS dan Jepun.
Lewat sesi dagangan Jumaat, terdapat laporan yang mengatakan ECB membincangkan potensi kenaikan kadar sebelum berakhirnya program pembelian bon hujung tahun ini.
Laporan ini telah menyebabkan Euro menguat berbanding US dolar, Gbp dan Swiss Franc. US dolar juga gagal menguat walaupun data NFP dilihat kukuh.
 Ketika ini hasil bon melemah dari paras tertinggi dengan hasil bon 10 Tahun AS jatuh semula di bawah paras 2.60% yang mana juga menyerap potensi tekanan penjualan logam berharga.
Data COT (Commitment of Traders) merekodkan penyusutan dalam pembelian emas di mana posisi spekulatif ketika ini berjumlah 133,685 kontrak pada minggu terbaru berbanding 163,798 sebelum ini. Data kali ini memberi petunjuk kegagalan emas untuk terus berada di atas $1250.
Secara keseluruhan, ketidaktentuan begitu tinggi minggu ini dengan komoditi emas dijangka akan membuat ‘consolidation‘ menjelang data penting inflasi AS yang dikeluarkan pada Rabu sehinggalah Khamis di mana penetapan kadar faedah The Fed akan diumumkan.


Analisis Teknikal USD/JPY – Timeframe H1 – 3/12/2018

Matawang USD dan Yen bakal terkesan daripada perkembangan pada persidangan G20 hujung minggu ini di mana tumpuan adalah kepada pertemuan di antara Presiden Donald Trump dan Presiden Xi Jinping. Setelah perang dagang antara Amerika Syarikat dan China berlarutan dengan melihatkan kedua-dua negara saling berbalas tarif ke atas barangan import masing-masing, namun rundingan tersebut berjaya mencapai persetujuan untuk melaksanakan ‘gencatan senjata’ dan seterusnya pelabur melihat risiko dalam pasaran semasa semakin pudar. Dengan berita positif ini, matawang safe-haven bakal terkesan ekoran fokus pelabur akan beralih ke arah aset berpulangan tinggi dan menjadikan permintaan terhadap matawang USD dan Yen semakin berkurangan. Dilihat pada pergerakan harga pada chart pasangan matawang USD/JPY pada dagangan Jumaat lalu, harga yang membuat kenaikan sehingga ke paras 113.700 kemudiannya membuat penurunan ke paras Magic Pivot pada indicator Moshed Magic Line pada penghujung dagangan New York sebelum sesi berakhir.
Pada sesi pasaran Asia permulaan minggu baru dan bulan baru hari ini, kelihatan terdapat sedikit jarak (gap) pada pembukaan harga di chart USD/JPY. Harga yang memulakan dagangan sekitar paras resistance 113.670 (MagicR1) dilihat membuat kenaikan melepasi paras tersebut pada awal dagangan bermula, namun kembali membuat penurunan harga lebih rendah semula dari paras resistance tersebut sehingga ke paras Magic Pivot 113.483 hari ini. Jika harga kembali pantul semula dan meneruskan kenaikan melepasi paras resistance MagicR1, harga dilihat akan menuju ke paras resistance pada 113.904 (MagicR2) sebelum kenaikan harga seterusnya berpotensi mencapai paras sekitar 114.091 (MagicR3) dan mengatasi paras ketinggian harga sebelum ini.
Namun, jika harga dilihat didagangkan lebih rendah dari paras Magic Pivot hari ini, harga dilihat akan turun menguji paras support 113.249 (MagicS1) yang merupakan paras terendah harian pada dagangan Khamis minggu lalu. Bersambung pada penurunan seterusnya, harga bakal menguji zon RBS (resistance become support) iaitu di sekitar paras 113.062 (MagicS2) dan seterusnya harga berkemungkinan akan turun sehingga ke paras 112.828 (MagicS3) jika penurunan harga masih berlaku.
 Terus ikuti perkembangan perang dagang AS-China dan juga sentimen semasa dalam pasaran yang sering memberi kesan kepada matawang safe-haven USD dan Yen ini. Dan terus jadikan indicator Moshed Magic Line sebagai indicator tambahan dalam setiap analisis teknikal harian anda.

Paras support: 113.249, 113.062, 112.828.
Paras resistance: 113.670, 113.904, 114.091.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


NFP – Pertambahan Perkerjaan Catat Pertumbuhan Perlahan Pada Bulan Disember!

Pertumbuhan pekerjaan yang dicipta di Amerika Syarikat pada bulan Disember adalah lebih perlahan daripada jangkaan pakar ekonomi, tetapi kadar pengambilan pekerja masih lebih daripada mencukupi untuk mengekalkan perkembangan ekonomi walaupun terdapat kemerosotan dalam sektor perkilangan akibat pertikaian hubungan perdagangan A.S dengan negara lain.
Jabatan Buruh A.S melaporkan pada hari Jumaat bahawa kadar pengganguran masih berada pada paras terendah 50 tahun lalu iaitu pada 3.5%. Berdasarkan ukuran lain yang lebih meluas telah jatuh kepada rekod terendah 6.7% pada bulan lepas walaupun kenaikan gaji merosot.
Laporan yang dikeluarkan ini mungkin tidak akan mengubah penilaian Rizab Persekutuan (the Fed) bahawa dasar ekonomi dan monetari yang diamalkan sudah memadai.
 Laporan pekerjaan NFP AS masih menunjukkan peningkatan pada bulan Disember dengan penambahan sebanyak 145, 000 pengambilan pekerjaan daripada yang disasarkan untuk meningkat sebanyak 164, 000 pekerjaan. Angka yang dicatat pada bulan Disember bukan sahaja kurang daripada jangkaan tetapi juga jatuh daripada bacaan yang dicapai pada bulan November.
Peningkatan dalam pembacaan terutamanya didorong oleh kenaikan pengambilan pekerjaan dalam industri kesihatan dan bekas pekerja kembali bekerja di GM General Motors. N. Antara yang menyebabkan pertumbuhan yang perlahan pada bulan Disember adalah di sebabkan Thanksgiving Day.
Dengan penandatangan perjanjian perdagangan Fasa 1 dengan China yang bakal ditandatangani pada minggu hadapan, para penggubal polisi lebih yakin terhadap prospek ekonomi pada masa hadapan dan pada bulan lepas yang memberi isyarat bahawa kos pinjaman akan kekal sepanjang tahun ini. Para ahli ekonomi menjangkakan pertumbuhan pada akhir tahun lalu ialah pada kadar 2.3%.
Presiden A.S Donald Trump mengatakan pada 31 Disember lepas bahawa perjanjian perdagangan Fasa 1 dengan China akan ditandatangani pada 15 Januari yang akan berlangsung majlis penandatangan di Rumah Putih. Dalam masa yang sama Trump juga mengatakan bahawa beliau akan menandatangani perjanjian tersebut bersama dengan wakil atasan China dan susulan selepas itu, beliau akan ke Beijing bagi memulakan rundingan perdagangan fasa seterusnya.


3 Tips Untuk Dapatkan Ketenangan Emosi Untuk Trade Forex

1. Modal yang Sesuai
Apa sahaja berkenaan duit, mesti ramai yang marah. Barang naik harga, ramai yang marah. Orang pinjam duit tak bayar, ramai yang marah. Duit kena curi, ramai yang mengamuk. Kena tipu dengan skim cepat kaya, lagi lah orang mengamuk betul tak? 😛 Pendek kata, ramai manusia tidak dapat kawal emosi apabila dikaitkan dengan duit. Jadi untuk kawal emosi, permulaan kita kena kawal penyebab emosi iaitu kawal duit dengan Mula Trade dengan Modal yang Sesuai!

Kenapa perlu ada modal yang sesuai? Agar anda tak menggelabah bila order anda kena Stop Loss. Agar anda dapat follow rules yang ditetapkan. Apabila dapat sediakan modal yang sesuai untuk trade forex, jadi anda dapat sediakan target trading yang reasonable, iaitu yang logik. 10% atau 20% sebulan, untuk upgrade hidup. Bayar duit kereta, bayar bil eletrik, bil telefon dan sebagainya. Bukan dengan USD5, nak trade jadikan 10K dalam masa sebulan. Jika anda dapat buat begitu, itu hanyalah rezeki yang Tuhan nak bagi secara sengaja. Orang panggil bertuah! Kalau tidak anda akan kekal menjadi “mat depo” dan mula mengatakan Forex ini menipu!

2. Cari Teknik yang Sesuai dan Praktis Guna Demo Akaun
Siapa guna akaun demo, sila angkat tangan! Maksud saya guna akaun demo secara betul-betul, trade dengan ada jurnal, catitan dan follow rules trading. Banyak broker sediakan akaun demo tetapi ramai yang tak sabar-sabar dan manfaatkan demo akaun tersebut. Sepatutnya guna akaun tersebut untuk test trading skill anda. Cuba bertahan guna demo dalam 3 bulan.

Saya ingat lagi pada tahun 2012, saya ada mengalami kerugian trading yang telah menelan 50% dari modal trading saya. Saya stop dulu trade real. Saya guna demo, cari balik rentak, seolah-olah trading real. Untuk cari rentak balik, saya buka akaun demo, dan hampir 5 akaun demo saya habis 50% dari modal juga, sebelum saya jumpa teknik yang saya apply guna pada akaun demo yang dapat maintain 2 bulan profit. Baru saya kembali ke real trading dan start fresh bersama teknik yang dah diperbaiki.

Forex ini kadang-kadang market tu berubah trendnya,berubah rentaknya. Jadi bila berubah, kita perlu cari teknik yang dapat adapt dalam hal ini. Orang kata , ” if you can’t change direction of wind, adjust your sails to reach your destination.”

Ramai orang merungut, demo akaun tak ada feel, tetapi bila rugi duit real dalam forex, kata forex ini menipu pula. He he. Janganlah buka akaun demo, install dalam handphone dan rasa nak buy masuk buy, rasa nak sell masuk sell, main hentam keromo sahaja trade. Tiba2 untung banyak akaun demo terus rasa nak cuba akaun real, memang tak ada feel lah jawabnya. Sepatutnya akaun demo tu buat betul2 macam trade akaun real, ada jurnal dan sebagainya. Kalau teknik praktis pun tak dapat kawal, jangan harap untuk kawal emosi ketika trading.

3. Suasana yang sesuai
 Jika ada bilik lebih di rumah, dan rasa ingin betul-betul serius dalam trading walaupun secara part-time, sediakan satu bilik trading. Tak perlu hebat-hebat, just ada kerusi dan meja letak PC atau laptop, dah cukup untuk jadi meja trading. Nanti dah profit banyak boleh design meja trading forex hebat-hebat yang dapat bantu anda beri lebih tumpuan.

Cerita dari rakan saya, kadang-kadang tak ada tempat, trade di ruang tamu. Dengan anak kecil datang nak tengok upin-ipin la, boboiboy lagi, sebab dah tengok ayah dia buka laptop, memang kalau trading juga akan kelaut lah jawabnya.

Jadi ada bilik dengan suasana trading yang sesuai,walaupun anda adalah trader part time, sangat membantu. Balik kerja, trade di rumah pada sesi US open, cari teknik yang serasi yang dapat banyak setup time tersebut.Praktis dan praktis.

Yang dah bekeluarga, cari suasana yang sesuai. Yang suami dapatkan sokongan isteri agar faham tentang apa yang anda buat ini. Berbincang. Berikan penjelasan sebaik-baiknya tentang usaha anda ini agar dapat dilakukan dengan tenang. Bila hati tenang semua tenang betul tak?
Ok, lets make money !
.
.
“You can find result or excuse, not both.” – Moshed
.
.


8 Berita Forex Penting Tumpuan Pasaran Minggu Ini (11-15 November 2019)

Berikut adalah merupakan sebahagian data-data penting yang akan menjadi tumpuan pasaran sepanjang minggu ini.
Bacaan Awal Pertumbuhan GDP UK (Isnin 5.30 Petang): Ekonomi UK pada suku kedua menguncup ekoran ketidaktentuan isu Brexit yang memberi tekanan. Jangkaan peningkatan pada pertumbuhan untuk bacaan suku ketiga.
Data Pekerjaan UK (Selasa 5.30 Petang): Data penting dikeluarkan Britain ini akan memberi petunjuk terhadap kesihatan pasaran buruh. Bacaan komponen data yang meningkat akan berkontradiksi berbanding amaran oleh bank pusat England. Kadar pengangguran dan pertumbuhan gaji akan menjadi fokus pasaran.
Mesyuarat Polisi Monetari RBNZ (Rabu 9.00 Pagi): Bank pusat New Zealand telah menurunkan kadar faedah kepada 75 mata asas pada tahun ini setelah statik untuk beberapa tahun. Mencatatkan rekod terendah pada paras 1.00%, pasaran menjangkakan bakal berlaku penurunan 25 mata asas lagi untuk mesyuarat terbaru edisi November 2019.
 Data Inflasi UK (Rabu 5.30 Petang): Faktor-faktor seperti penurunan harga tenaga telah menyebabkan inflasi perlahan, daripada 1.7% kepada 1.6% pada laporan Oktober. Dengan sasaran 2%, penurunan bacaan akan menyokong pendirian dovish bank pusat.
Data Inflasi Amerika Syarikat (Rabu 9.30 Malam):  Federal Reserve (Fed) sebelum ini telah memberi isyarat inflasi yang lemah akan menjadi faktor utama terhadap penurunan kadar faedah. Bacaan inflasi teras telah meningkat kepada 2.4% pada September dan diramalkan kekal di paras tersebut untuk bulan Oktober.
Data Pekerjaan Australia (Khamis 8.30 Pagi): Kadar pengangguran di Australia telah menurun kepada 5.2% namun masih tidak memuaskan hati bank pusat Australia (RBA). Bacaan tersebut dijangka kekal, sementara kadar pertambahan pekerjaan diramalkan meningkat pada Oktober.
Bacaan Data Pertumbuhan GDP Jerman (Khamis 3.00 Petang): Bacaan GDP untuk suku ketiga di Jerman akan menjadi tumpuan sebagai ekonomi terbesar di zon Eropah. Faktor kebimbangan terhadap kemelesetan dijangka mempengaruhi angka bacaan. Penguncupan untuk dua suku berterusan memberikan kegelisahan terhadap para pelabur dan menekan dagangan dolar Euro.
Data Jualan Runcit AS (Jumaat 9.30 Malam): Sektor pengguna adalah komponen penting dalam ekonomi Amerika Syarikat, namun bacaan data pada September adalah mengecewakan dengan penurunan kadar jualan runcit. Bacaan pada Oktober dijangka pulih semula dengan ramalan angka peningkatan.


Data yang Bercampur-Campur Dari Australia Membenam Matawang Aussie dan Kiwi dalam Sesi Ini!

Dollar Australia dan New Zealand menyusut lebih rendah berbanding US Dollar selepas pengumuman data yang agak bercampur-campur dari Australia.
AUD/USD merosot sebanyak 0.27 peratus kepada 0.7655.
AUD/USD, 30 minit
Biro Statistik Australia melaporkan bahawa rekod kelulusan bangunan meningkat sebanyak 1.8 peratus pada bulan Januari berbanding jangkaan kemerosotan sebanyak 0.4 peratus.
Dalam satu laporan berasingan, lebihan perdagangan Australia mengecil kepada A$1.302 Billion pada bulan Januari daripada A$3.334 Billion yang dicatat pada Disember.
 Sementara itu, NZD/USD menyusut sebanyak 1.7 peratus kepada 0.7131, tidak jauh dari angka yang paling rendah dalam tempoh enam minggu sebelum ini.
NZD/USD, 30 minit
Namun begitu, matawang Amerika kekal mendapat sokongan apabila beberapa pegawai Fed menyatakan sokongan mereka terhadap kenaikan kadar pada Mac.
Selain itu, US Dollar Index yang merupakan indikator yang mengukur kekuatan US Dollar kali terakhir dinilai meningkat sebanyak 0.18 peratus kepada 101.92.
Jangan Ambil Ringan Dengan Satu Lagi Kenyataan Yang Berupaya Menggerakkan Pasaran Minggu Ini


Credit Suisse Cetus Huru Hara Dalam Pasaran!

Krisis sektor perbankan tampaknya sudah merebak ke Eropah, menyaksikan saham Credit Suisse jatuh mendadak berikutan pendedahan kelemahan dalam laporan kewangannya mencetuskan kebimbangan baru buat pelabur.
Mata wang Eropah adalah antara yang paling terkesan, di mana euro junam mendadak berbanding US dolar apabila saham Credit Suisse terjun 24.2%.
Hal ini susulan kenyataan pemegang saham terbesarnya, Bank Negara Saudi mengatakan ia tidak akan menyediakan sokongan kewangan lebih lanjut lagi untuk bank gergasi pelaburan Switzerland itu.
Ini berikutan pendedahan Credit Suisse tentang ‘kelemahan material tertentu’ dalam kawalan dalaman mereka untuk pelaporan kewangan dari 2021 hingga 2022.
Kebimbangan ini telah mendorong indeks perbankan Eropah mengalami kejatuhan harian terbesarnya dalam 13 bulan selepas junam 6.9% serta junaman dalam hasil bon Eropah dan Amerika Syarikat.
Dalam situasi ini, US dolar melonjak tinggi sebagai safe haven bersama-sama mata wang yen dan dagangan emas. Sementara mata wang Eropah, euro, pound dan swiss franc pula menyusut rendah.
 Meskipun begitu, keadaan kembali mereda apabila pasaran menuju penghujung sesi New York selepas Swiss National Bank (SNB) mengesahkan bahawa Credit Suisse kini dipermodalkan dengan baik dan akan menerima kecairan tambahan jika diperlukan.
Pengawal selia juga memberi jaminan bahawa kegagalan dua bank AS serantau tidak menimbulkan ancaman langsung kepada bank Switzerland.
Dalam pada itu, laporan inflasi pengeluar yang dikeluarkan pada sesi New York menunjukkan harga pengeluar semakin turun dan jualan runcit AS juga menyusut pada bulan Februari.
Pelabur kini berteka-teki tentang langkah yang akan diambil oleh Federal Reserve (Fed) sama ada bank pusat itu akan melaksanakan kenaikan 25 mata asas atau membiarkannya tidak berubah pada mesyuarat minggu depan.
Tumpuan pelabur seterusnya kini disasarkan pada terbitan data tuntutan pengangguran AS dan mesyuarat polisi Bank Pusat Eropah (ECB).
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Trade Forex untuk Hidup dengan Akaun Yang Kecil. 5 Tips yang Perlu Anda Baca

Trade forex untuk hidup memang agak berbeza dari segi teknik dan emosi dari trading untuk dapatkan income tambahan ataupun untuk long term investment. Saya banyak melakukan pecahan akaun, seperti yang saya pernah ceritakan sebelum ini. Iaitu profit di bahagikan kepada portion untuk kegunaan(withdraw) dan satu lagi dibahagikan kepada high risk account.
Result dari high risk akaun tidak berapa bagus, walapun sekali dapat, ia seperti reward yang besar dan BONUS dan ia masih relevan terhadap risk reward ratio.
Tetapi apabila melihat akaun high risk yang blow begitu sahaja, saya rasakan ia sesuatu yang agak rugi jika tidak mencuba cara baru untuk maksimumkan keuntungan dan potensi akaun tersebut.
Dari sana saya belajar beberapa perkara dan mendapati bahawa dengan akaun yang kecil juga ia dapat memberikan sebuah akaun trading untuk hidup, dan ia amat sesuai untuk forex trader yang masih mencari-cari cara untuk “trade for a living” menggunakan akaun kecil.

#1: Teknik Trading
Untuk akaun kecil, cari teknik yang lebih bersesuaian iaitu teknik scalping. Teknik scalping memerlukan masa anda di hadapan chart lebih banyak. Ia tiada masalah, sebab anda memang mempunyai masa. Masa digunakan untuk tukar menjadi pip.
Teorinya adalah berhenti setiap kali anda berada dalam keuntungan. Untung sahaja close. Untung sahaja close. Idea untuk “let the profit run” hanya akan menganggu emosi anda. Cakap memang mudah untuk biarkan sahaja profit berjalan, tetapi ramai yang tewas dan tiada disiplin.
Apabila kita trade untuk hidup, emosi memang banyak memainkan peranan. Jadi jangan semakkan kepala dengan emosi yang anda susah kawal. Untuk scalping saya gemar ambil 5-10 pip. Kadang-kadang 3 pip pun ambil. Janji untung.
Scalping memang terbaik pada garisan support dan resistance yang berkesan. Saya juga ada tunjukkan sedikit tips bagaimana untuk trade berdasarkan support dan resistance yang berkesan menggunakan Indicator Magic Line yang anda boleh dapat di sini.

#2: Size Lot
Ramai yang bertelagah. Pip lebih penting ataupun USD lebih penting. Buat untung yang paling penting sebenarnya. Untuk trade menggunakan akaun kecil, ketetapan lot tidak membolehkan anda untuk trade untuk hidup.
Nilai lot perlu meningkat berkadaran dengan nilai baki. Dan perlu menurun berkadaran dengan turunnya baki. Cari nilai lot yang sesuai, yang tidak menyebabkan anda over trade dan sekali gus meletupkan akaun anda yang kecil.
Ramai yang cakap, perlu trade kecil-kecil, biar untung sikit tak apa. Tetapi jika anda grow akaun anda dari USD500 ke USD50, dan anda trade untuk hidup, keuntungan yang kecil tidak membolehkan anda membayar segala keperluan seperti bil eletrik, internet, barang dapur untuk hidup dan lain-lain keperluan hidup.
Gandakan sedikit demi sedikit, tapi jangan overtrade!

#3: Menatap Chart Forex
Untuk trade secara scalping, ramai yang ingat bangun tidur sahaja. Mula open position, buat 1-2 pip, atau 5-10 pip sambil klik-klik mouse sambil minum kopi. Tidak! Anda perlukan masa yang lebih lama menghadap chart untuk memerhatikan peluang yang ada untuk masuk order. Ada peluang baru masuk.
 Ada tempat ranging kecil pada resistance atau support line baru masuk. Ada ketidaktentuan fundamental news baru masuk. Ada news yang trending, high impact jangan pula masuk. Itu bukan scalping, itu layer berlapis-lapis yang boleh menyebabkan anda overtrade. Scalping adalah ambil sikit-sikit pada masa yang betul, bukan layer banyak-banyak pada masa yang tak betul.
Menghadap chart setiap hari dan perhatikan dimana anda boleh buat 3-10 pip, sekali atau dua kali bagi satu pair. Ada 3-5 pair sudah cukup untuk anda dapatkan pip scalping yang cantik.

#4: Leverage Akaun yang Betul
Bab broker juga jangan lupa yang anda perlu mencari broker yang sesuai iaitu akaun yang mempunyai spread yang rendah dan broker anda benarkan trading secara heavy scalping dengan leverage yang tinggi. Ini memberikan reward untuk anda mendapatkan trading volume yang baik dan pip yang berkualiti tanpa bergaduh besar dengan broker apabila hendak withdraw nanti.
Untuk grow akaun kecil ke besar, memerlukan anda mempunyai sebuah akaun forex yang betul dan tepat.
Bila cerita tentang akaun high risk yang mungkin hanya USD5 atau USD200 untuk dikembangkan dan ia akan membimbangkan jika tidak mempunyai control kepada flexibility akaun tersebut.
Leverage yang betul untuk akaun high risk adalah jawapannya. Dengan leverage yang tinggi, anda boleh buka lot yang besar, walaupun modal anda kecil.
Ingat, akaun high risk ini adalah akaun yang datang depositnya dari keuntungan akaun low risk.
So far, pada pandangan saya, SaracenMarkets adalah broker yang paling bagus menawarkan standard account dengan leverage setinggi 1:3000 – ini adalah pilihan tepat untuk anda buka akaun.
SaracenMarkets juga offer akaun cent, pada leverage 1:1000, tidakkah ini adalah akaun yang terbaik untuk anda menjadikan ia akaun high risk?
Belum pernah try, dicadangkan buka akaun anda di sini. Anda akan dapat percuma $100 dollar untuk cuba trade di sini. Profit boleh withdraw tanpa perlu depo.

#5: Ilmu dan Situasi
Apa-apa sahaja perkara yang dilakukan perlu bersesuaian dengan semua situasi. Sesetengah perkara tidak menjadi bagi kita mungkin sebab kurangnya usaha ataupun kurangnya ilmu kita dan dikaburi oleh emosi yang tidak dapat dikawal.
Dari segi kajian saya, semua perkara ada possibility jika kita mempunyai ilmu yang betul. Anda tak perlu menjadi trader yang sentiasa boleh kembangkan akaun kecil menjadi besar.
Anda hanya perlu mempunyai satu set disiplin dan ilmu yang betul untuk “mencuri” pip, dan ulang proses berulang kali. Akaun tersebut akan automatik menjadi besar dengan sendiri.

Ilmu dahulu, duit datang kemudian – INTRADAY.my


Paras 1.33000 Sasaran USD/CAD Bagi Kenaikan Seterusnya?

Mata wang komoditi terus bergerak lemah berbanding US dolar sehingga ke penghujung dagangan minggu ini selepas pelabur kembali berwaspada dalam pasaran.
Dolar Kanada turut pamerkan penyusutan sejak awal minggu lagi berikutan kebimbangan terhadap peningkatan kes jangkitan Coronavirus di Amerika Syarikat (AS) dan Eropah khususnya memberi tekanan terhadap pasaran minyak mentah yang menjadi eskport utama Kanada.
Tambahan lagi, data inventori minyak mentah AS yang meningkat turut memberikan gambaran harga minyak akan terus mengalami kejatuhan ekoran permintaan yang rendah.
Meneliti pergerakan harga pada carta pasangan mata wang USD/CAD, harga kekal meneruskan kenaikan sehingga ke penghujung minggu selepas harga mula bergerak di atas paras sokongan Moving Average 50 (MA50) pada rangka masa 1 jam harga.
Pada dagangan semalam, dapat dilihat harga sedikit menurun selepas menguji paras rintangan 1.31000 menuju berhampiran paras sokongan MA50.
 Sesi New York melihatkan harga terus bergerak lebih tinggi menguji zon SBR (support become resistance) 1.31000-1.31400.
Kenaikan masih diteruskan lebih tinggi pada dagangan yang bersambung pada Jumaat di atas paras 1.31400 dengan jangkaan kenaikan lebih tinggi akan menuju zon tumpuan seterusnya pada 1.32000.
Sekiranya harga membuat penurunan semula melepasi paras 1.31000, jangkaan untuk perubahan trend bearish harga akan mendorong harga menuju ke paras sokongan pada 1.30000.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Susulan Mesyuarat Polisi RBA, AUD/USD Antara Pasangan Matawang Tumpuan Pelabur

Carta harga bagi pasangan matawang AUD/USD antara yang menjadi tumpuan pada dagangan hari ini susulan bank pusat Australia mengumumkan penetapan kadar faedah untuk mesyuarat polisi Julai.
Reserve Bank of Australia (RBA) menurunkan kadar faedah dari 1.25% kepada 1.00% untuk mesyuarat kali ini sekali lagi selepas penurunan pada mesyuarat Jun lalu. Penurunan kali ini mencatatkan sejarah kadar terendah ditetapkan oleh bank pusat.
Dagangan Aussie berbanding USD melakukan penurunan susulan kadar faedah diturunkan namun kembali menlonjak semula dengan ketiadaan petunjuk tambahan penurunan kadar oleh bank pusat. RBA menyatakan tindakan penurunan adalah bersesuaian dengan unjuran ekonomi global dan menyokong pertumbuhan pasaran buruh serta kadar inflasi Australia.
Kenaikan harga pada carta AUD/USD menguji paras Magic Pivot 0.6985 pada indicator Moshed Magic Line hari ini dan perlahan pada awal dagangan sesi Eropah.
Berkemungkinan harga akan kembali membuat penurunan semula dengan sentimen yang masih kukuh buat matawang dolar Amerika bakal menekan harga ke paras lebih rendah. Hubungan dagang antara Amerika Syarikat yang dilihat kembali pulih nyata memberikan impak positif terhadap dagangan USD untuk permulaan suku tahun ketiga.
Penurunan harga dijangka akan cuba melepasi paras terendah harian semalam pada 0.69600 yang diuji sebentar tadi sebelum menguji pula paras tumpuan pada zon RBS (resistance become support) sekitar 0.6935 (MagicS1).
Penurunan lebih rendah dijangka menjadikan paras support 0.6906 (MagicS2) sebagai destinasi tumpuan yang seterusnya juga pada zon RBS sebelum ini.
 Sebaliknya jika harga terus membuat kenaikan lebih tinggi dari paras Magic Pivot hari ini, kenaikan harga akan menguji paras resistance 0.7014 (MagicR1) pada indicator Moshed Magic Line hari ini sebelum cuba mengatasi paras ketinggian pada pembukaan harga semalam.
Kenaikan tertinggi harian mampu mencapai paras sehingga sekitar 0.7092 (MagicR3) yang berada pada zon SBR (support become resistance) dan turut menjadi tumpuan pada carta AUD/USD sebelum ini.
Lihat gambar carta harga bagi pasangan matawang AUD/USD untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan anda.

Paras support: 0.6935, 0.6906, 0.6856.
Paras resistance: 0.7014, 0.7064, 0.7092.

Team INTRADAY menggunakan bacaan dan carta forex dari Broker SaracenMarkets.


Trend Kenaikan Harga Bagi GBP/USD Minggu Lalu Sudah Berakhir?

Pergerakan harga pada carta pasangan mata wang GBP/USD menunjukkan corak penurunan harga pada pembukaan dagangan di awal minggu ini.
Situasi tersebut mula melenyapkan jangkaan untuk menyaksikan harga melonjak lebih tinggi selepas trend kenaikan harga yang dipaparkan sepanjang minggu lalu.
Sentimen positif keputusan mesyuarat bank pusat England pada Khamis juga gagal untuk mengekalkan kenaikan selanjutnya walaupun harga berjaya mencapai paras ketinggian terbaru 2 minggu pada Khamis lalu sekitar 1.36200.
Selepas penurunan harian sekitar 100 pips pada Jumaat susulan laporan NFP AS, pelabur mula berwaspada untuk perubahan corak harga ekoran harga juga bergerak di bawah paras halangan Moving Average 50 (MA50) semula untuk isyarat bearish.
Pergerakan harga pada Isnin semalam agak bercampur namun sedikit penurunan harga berlaku melihatkan harga mencecah paras 1.35000 menguji zon RBS (resistance become support) tersebut.
Peningkatan harga berlaku semula menuju penghujung sesi New York, namun pelabur menantikan isyarat selanjutnya ekoran harga masih bergerak di bawah paras halangan MA50 sehingga bersambung pada sesi Asia pagi ini (Selasa).
 Sekiranya US dolar terus mengukuh menekan harga lebih rendah, zon RBS 1.35000 akan terus diuji sehingga tembus lebih rendah untuk trend bearish lebih jelas.
Penurunan lebih rendah harga dijangka untuk kembali semula ke paras 1.34000 dan juga zon support 1.33700 yang diuji pada dagangan Januari lalu.
Sebaliknya jika harga berjaya menyambung lonjakan harga seperti minggu lalu, paras 1.35700 dan juga 1.36200 antara yang dijangka akan memberi reaksi menarik buat harga.
Kenaikan yang diteruskan lebih tinggi akan menuju paras 1.36500 sebelum mensasarkan pula pada ketinggian 1.37400.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Minggu Ini Dimulakan Dengan Data Bercampur-Campur Dari Australia

Data impak tinggi minggu ini dimulakan dengan laporan jualan runcit dari Australia yang menunjukkan perbelanjaan kukuh penduduk negara ini pada Januari. Tahun 2017 dimulakan dengan jualan yang meyakinkan sekaligus menunjukkan perbelanjaan isirumah yang akan terus menyokong pemulihan ekonomi Australia.
Jualan runcit pada Januari meningkat 0.4% kepada $AS 25.76 billion yang sejajar yang menepati jangkaan pasaran. Pada bulan sebelum itu, data ini berkurang sebanyak 0.1% pada Disember yang juga merupakan kejatuhan pertama sejak 2015.
Data jualan runcit adalah petunjuk ekonomi yang penting bagi mengukur perbelanjaan penguna di Australia, yang mana mewakili setengah daripada pertumbuhan ekonomi (GDP) negara ini.
 Permintaan isirumah atau perbelanjaan penduduk adalah faktor penting yang menyumbang kepada ekonomi pada suku keempat 2016 di mana Australia berjaya mengelak daripada kemelesetan yang direkodkan pada suku ketiga.
Satu lagi data penting yang dikeluarkan pagi tadi ialah data harga pengguna yang dikeluarkan oleh pihak swasta iaitu Institut Melbourne. Data kali ini merekodkan penurunan pertama sejak tujuh bulan lalu yang menggambarkan polisi monetari pelonggaran bank pusat kurang memberi impak kepada kenaikan harga (inflasi).
Data TD-Securities-Melbourne merekodkan kejatuhan 0.3% pada Februari berbanding kenaikan 0.6% yang dicatatkan pada Disember.
Data hari ini bercampur-campur bagi negara kangaroo ini di mana jualan runcit merekodkan kenaikan yang menepati jangkaan pasaran manakala data harga pengguna pula jatuh pada Februari.


Berita Kurang Baik Dari Logam Kuning!

Harga emas menjunam pada Isnin berikutan persidangan kemuncak G-20 mencapai kata sepakat bagi menyelaraskan dasar monetari dan fiskal secara global.
Emas bagi penghantaran Disember jatuh 0.12% kepada $1,326.50 satu troy ounce.
 Pada minggu ini, Bank Pusat Eropah yang bakal bermesyuarat pada Khamis bagi meneliti rangsangan monetari bagi meningkatkan pertumbuhan ekonomi. Selain itu, China juga bakal mengeluarkan data inflasi dan laporan perdagangan dalam minggu ini.
Sepanjang minggu lepas, logam kuning merekod peningkatan sebanyak 80 sen atau 0.06%, berikutan pasaran masih berteka-teki dengan jangkaan kenaikan kadar.
Baca update matawang sesi Asia hari ini disini!


Sentimen Risk-Off Pasaran Dorong Penurunan EUR/USD Awal Minggu

Sesi Eropah pada hari ini (Selasa) akan memberi tumpuan kepada sentimen ekonomi Jerman tinjauan ZEW untuk pelabur menilai reaksi bagi pergerakan mata wang Euro yang dihimpit oleh pengukuhan US dolar di awal minggu.
Euro sebagai anti-dolar mengalami penyusutan nilai dengan sentimen pasaran yang berisiko dilihat akan terus memberi kelebihan terhadap US dolar sebagai mata wang safe-haven dalam pasaran.
Ketegangan antara Rusia dan Ukraine semakin meningkat dan turut melibatkan campur tangan Amerika Syarikat (AS) yang masih belum menunjukkan petanda untuk berdamai.
Justeru, pelabur bakal menjangkakan US dolar akan terus mendominasi khususnya ke atas Euro di samping komen oleh Presiden Fed St Louis, James Bullard yang menjangkakan kenaikan kadar faedah sehingga 100 mata asas pada Julai nanti.

Pada carta harga pasangan mata wang EUR/USD untuk pembukaan dagangan awal minggu semalam, harga telah susut lebih rendah meneruskan penurunan pada Jumaat lalu.
Paras terendah dicecah harga pada penghujung sesi New York adalah sekitar 1.12800 sebelum sedikit peningkatan lemah berlaku pada awal sesi Asia pagi ini.
 Pergerakan harga dilihat kekal berada dalam trend bullish di mana harga bergerak di bawah paras halangan Mvoing Average 50 (MA50) pada rangka masa 1 jam sejak penghujung minggu lalu lagi.
Penurunan harga juga dilihat telah kembali semula ke zon lonjakan ketika reaksi pasaran terhadap keputusan mesyuarat polisi bank pusat Eropah (ECB) tempoh hari.
Zon sekitar 1.12600-1.12500 bakal diuji pada hari ini jika penurunan diteruskan dan boleh menuju ke paras tumpuan 1.12000 atau lebih rendah lagi sehingga zon support 1.11300.
Sebaliknya jika kembali membuat lonjakan semula, melepasi halangan MA50 akan memberi isyarat awal untuk perubahan trend harga semula.
Harga bakal menuju ke paras 1.14000 untuk menguji zon SBR (support become resistance) tersebut untuk pelabur menilai reaksi harga bagi petunjuk arah pergerakan selanjutnya.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CHF – Timeframe H1 – 20/04/2018

Jika diperhatikan, pergerakan harga bagi USD/CHF bullish sejak 16 Feb 18 dan harga kini hampir mencapai ke sekitar Key Resistance mingguan 0.9750/80. Secara teknikalnya, ia berpotensi membentuk SBR sekitar harga resistance ini sekiranya ia membentuk ‘sell signal’ sekitarnya.
 Oleh itu, penting untuk memperhatikan harga sekitar Key Resistance ketika ini, jika tidak dibreakout, ia berpotensi untuk mulai mengorak langka bearish pada minggu hadapan. Target bearish adalah 0.9690, dan jika breakout ia berpotensi untuk mencapai ke level support seterusnya iaitu 0.9665.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Komen BOE Bailey ‘Jahanamkan’ Mata wang Pound!

Malang buat mata wang pound yang ditolak jatuh ke paras terendah dua minggu susulan kenyataan terbaru Gabenor Bank of England (BOE) Andrew Bailey.
Bailey memberitahu pengurus dana pencen dan pelabur lain yang terjejas teruk akibat kejatuhan harga bon, bahawa mereka hanya mempunyai tiga hari lagi untuk menyelesaikan masalah sebelum bank pusat itu menamatkan program sokongannya.
Mata wang cable itu susut sekitar 0.8% berbanding dolar greenback dan euro susulan kenyataan tersebut.
Sebelum itu, pengurus dana pencen salah seorang bekas timbalan gabenor BOE telah menggesa untuk pelanjutan bagi mengurangkan kejatuhan pasaran bon yang berterusan akibat belanjawan mini kerajaan yang dibatalkan.
Namun, Bailey menegaskan bahawa skim £65 bilion untuk membeli bon kerajaan UK tidak akan diteruskan melebihi tarikh akhir pada Jumaat.
 Sementara itu, data pekerjaan UK menunjukkan kadar pengangguran susut ke paras terendah baharu sejak 1974 pada 3.5% pada Ogos.
Melihat perkembangan raja mata wang, US dolar kekal meneruskan momentum pengukuhan ketika pasaran bersiap sedia menantikan data inflasi Amerika Syarikat dan laporan minit mesyuarat FOMC minggu ini.
Impak daripada pengukuhan greenback, kebanyakan mata wang utama terus didagangkan suram yang menyaksikan dolar Aussie dan kiwi masing-masing melemah pada tahap terlemah 2 setengah tahun.
Euro juga kekal menderita di sekitar paras terendah dua minggu di tengah-tengah kekuatan US dolar.
Menambah kesuraman pasaran adalah kenyataan terbaharu dari Tabung Kewangan Antarabangsa (IMF) yang memberikan prospek yang lebih buruk terhadap pertumbuhan pada tahun depan.


USD/CAD Gagal Langgar Tembok Minggu Lepas, Undur Semula

Dolar Kanada dipengaruhi oleh data Keluaran Dalam Negara Kasar (KDNK) Kanada yang diterbitkan pada Rabu semalam selain pelabur turut memantau perkembangan pasaran minyak mentah yang masih suram.
Walaupun ekonomi tidak berkembang pada asas bulanan, namun pertumbuhan tahunan berkembang lebih kukuh di suku pertama pada kadar 3.1% menyusuli penguncupan pada suku terakhir 2022 yang lalu.
Justeru, dolar Kanada tampak kukuh pada pergerakan di sesi New York semalam namun pelabur kekal berwaspada dengan situasi kejatuhan harga minyak ketika ini.
Dapat diperhati pada carta harga pasangan mata wang USD/CAD semalam, penurunan mula dipaparkan setelah paras rintangan 1.36500 yang diuji gagal ditembusi.
Rintangan tersebut turut diuji pada dagangan penghujung minggu lalu yang kekal menjadi penghalang harga untuk melanjutkan pendakian lebih tinggi.
Selain itu, mata wang US dolar yang dilihat turut bergerak lemah, mendorong penurunan berlaku dengan kebimbangan terhadap jangkaan laporan data pekerjaan NFP Amerika Syarikat (AS) yang suram bagi bulan Mei.
Pergerakan harga yang berada semula di bawah halangan Moving Average 50 (MA50) pada rangka masa 1 jam di carta USD/CAD tersebut menjangkakan trend bertukar bearish kembali.
 Penurunan lebih rendah akan dijangka menuju ke zon 1.35000 untuk harga menguji zon support itu.
Jika ditembusi, penurunan bakal dilanjutkan menuju sekitar 1.34000 dengan mengekalkan pergerakan bearish dan mencatatkan paras terendah yang baru.
Namun, jika situasi berubah di penghujung minggu ini, kenaikan harga yang berlaku bakal menguji sekali lagi rintangan 1.36500.
Setelah ditembusi, barulah paras ketinggian terbaru 9 minggu akan dicatatkan dengan sasaran menuju ketinggian 1.38000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/USD – Timeframe H1 – 30/8/2018

Matawang AUD masih terpalit dengan krisis perang dagang antara AS-China atas faktor Australia salah satu rakan dagang terbesar China. Terbaru, Westpac Banking Corp menyatakan akan menaikkan kadar pinjaman rumah seterusnya bakal meningkatkan jangkaan bahawa Reserve Bank of Australia (RBA) akan mengekalkan kadar faedah yang sedia ada supaya tidak membebankan pengguna dan mengelakkan masalah pasaran perumahan di Australia.
Turut menambah lagi kejatuhan nilai Aussie adalah data perbelanjaan modal persendirian (CAPEX) di Australia yang dicatatkan merosot kepada -2.5% daripada 1.2% sebelum ini.
Sementara itu, matawang USD yang sebelum ini didagangkan bercampur-campur serta agak lemah dilihat positif hari ini dalam pasaran dengan bacaan data keyakinan pengguna semalam dicatatkan baik sekaligus menambahkan lagi jangkaan terhadap data perbelanjaan peribadi (personal spending) akan menaik berikutan kadar gaji dan hasil jualan di Amerika Syarikat turut meningkat. Perkembangan isu NAFTA juga optimis dimana pasaran melihat gambaran positif terhadap semua pihak yang terlibat.
 Secara teknikal, pergerakan harga minggu ini bagi pasangan matawang AUD/USD dilihat kembali membuat penurunan setelah harga tidak berjaya menembusi (breakout) paras resistance 0.73600.
Semalam, harga mengalami kejatuhan setelah data indeks keyakinan pengguna di AS mencatatkan bacaan positif dan lonjakan nilai USD telah menekan harga lebih rendah sehingga ke paras support 0.72800. Harga kembali membuat sedikit kenaikan sehingga ke paras 0.73100 dan pada sesi pasaran Asia pagi tadi, harga kembali membuat penurunan ke paras support semalam di 0.72800.
Harga bergerak di bawah garisan Moving Average 100 (MA100) di mana harga semasa berada di zon harga 0.728500 setakat jam 4.40 petang. Jika harga berjaya menembusi paras 0.72800, harga berpotensi untuk mencapai penurunan ke paras support 0.72400 dan seterusnya paras 0.72000 iaitu paras yang pernah dicapai pada Januari tahun lalu.
Namun, jika harga kembali membuat kenaikan, paras resistance yang bakal diuji adalah pada 0.73600 dan jika berjaya ditembusi (breakout), paras resistance terdekat yang menjadi tumpuan adalah di sekitar paras 0.74200.
Paras support: 0.72727, 0.72368, 0.71989.
Paras resistance: 0.73465, 0.73844, 0.74203.


Inilah Cara Saya Kembangkan Karier Forex Trading Saya dengan Business Plan

Setiap perniagaan perlukan business plan. Ini adalah cara untuk betul-betul susun atur untuk business itu berkembang.
Business plan ini lah yang jarang forex trader ambil serius. Ye lah, ada yang kata, “alaaa, aku trade deposit USD5 je, buat apa nak ada business plan segala bagai.”
Dengan alasan inilah, mereka masih lagi menjadi pendepo tegar USD5 sehingga 3 tahun berturut-turut.
Walaupun kadang-kadang pernah juga mereka untung beribu-ribu US Dollar, tetapi karier diorg dalam forex trading masih sama.
Depo dan Stop Out. Withdraw jarang sekali. Walaupun profit ribu-ribu, tapi profit tu akhirnya burned habis. Stop Out lagi.
Business plan ini sebenarnya perlu ada untuk merancang, tahap kita bermula dalam forex trading dan tahap mana untuk kita “senang duduk” dalam bidang ini.
Step by step.
Dalam business, jika anda inginkan sesuatu yang long term, perlu tapak yang kukuh dan sentiasa berkembang walaupun sedikit.
 Untuk berkembang ini lah perlu ada satu guide. Guide ini akan tunjuk, dari satu tahap ke tahap yang lain.
Bila dah capai tahap tertentu apa patut buat, apa yang tak boleh buat. Bagaimana nak bertindak. Ke mana nak pergi.
Gambar : Chapter 11 – Memulakan Bisnes Forex Anda
Business plan dalam forex trading ibarat peta.
Dalam Buku MoshedFX’s Ultimate Trader Mastery, saya pecahkan cara nak kembangkan karier forex trading kita kepada 4 plan atau boleh dikatakan 4 level. Step by step diceritakan.
Ia diolah atas pengalaman saya mengembangkan portfolio trading saya dari satu tahap ke satu tahap yang lain, sehinggalah mencapai satu tahap “stress free” environment.
Semua perlu perancangan. Jika anda masih ambil acuh tak acuh bab ini, anda akan berada pada tahap yang sama, tak kiralah 2017, 2018, 2019, 2040 sekali pun.
Nak baca full business plan saya dalam forex trading, dapatkan Pakej Lengkap Belajar Forex MoshedFX’s, sekarang ada diskaun 40% – KLIK SINI
Bagi saya ada dua sahaja, “Go Big or Go Home!”


Ini Yang Terjadi kepada Logam Kuning Apabila Semakin Menghampiri Mesyuarat FOMC!

Harga emas mula jatuh pada sesi Asia apabila Fed dijangka akan memberi gambaran mengenai kenaikan kadar pada Mac nanti.
Emas bagi penghantaran April di Comex New York Merchantile Exchange menyusut sebanyak 0.13 peratus kepada $1,237.25 satu troy ounce, manakala copper futures meningkat sebanyak 0.04 peratus selepas jatuh ke paras terendah pada $1,226.50.
Harga copper meningkat kepada lebih 40 peratus sejak Januari 2016 disebabkan kebimbangan mengenai gangguan bekalan oleh pengeluar utama komoditi ini di Chile dan Indonesia. Lombong Escondida di Chile milik BHP Biiliton menyaksikan mogok berterusan oleh pekerja di sana. Dalam masa yang sama, kesemua pengeluaran di lombong gergasi Freeport-McMoRan Indonesia telah dihentikan.
Semalam, emas telah melantun dari paras terendah, kemudian menjunam semula pada akibat tekanan oleh kenaikan US Dollar selepas dua pegawai Fed menyokong kenaikan kadar yang mungkin akan berlaku pada bulan Mac nanti.
 Presiden Fed Philadelphia, Patrick Harker mengatakan pada Isnin bahawa beliau menyokong prospek kenaikan kadar pada Mac ini jika ekonomi bertambah kukuh.
Selain itu, Presiden Fed Celeveland, Loretta Mester juga memberitahu bahawa beliau “selesa” menyaksikan kenaikan kadar jika inflasi dinilai meningkat.
Emas amat sensitif terhadap pergerakan kadar kerana jika kadar dinaikkan, kos untuk memiliki emas akan bertambah kerana ia dinilai di dalam US Dollar.
Aussie Didagang Lebih Tinggi Selepas Data Upah dikeluarkan Positif!


Ini Sebab Situasi ‘Inverted Yield Curve’ Digeruni Pasaran

Sentimen pasaran berada dalam keadaan berisiko ekoran para pelabur serta pemain pasaran tertumpu terhadap penyongsangan lengkungan pada carta hasil pulangan bon Amerika Syarikat (AS) yang dikenali sebagai ‘inverted yield curve’.
Situasi merisaukan tersebut dijelaskan oleh para penganalisis pasaran bahawa ia merupakan salah satu isyarat bahawa ekonomi sedang menuju ke arah kegawatan.
Penyongsangan lengkungan hasil bon AS adalah situasi yang melihatkan hasil pulangan bon jangka masa panjang memberi pulangan lebih rendah berbanding hasil pulangan bon jangka pendek.
Ini berlaku apabila hasil pulangan bon 10 tahun AS telah bergerak lebih rendah berbanding hasil pulangan bon 2 tahun AS buat pertama kali sejak tahun 2007. Penyongsangan pada hasil pulangan tersebut telah mencetuskan situasi panik dalam pasaran.
 Sementera, indeks Dow Jones telah menjunam lebih 800 mata atau 3%, merekodkan kejatuhan terbesar tahunan.
Kebimbangan yang melanda adalah berikutan situasi ‘inverted yield curve’ ini seringkali terbentuk sebelum krisis ekonomi berlaku mengikut kajian ekonomi terdahulu. Ia tetap akan mengambil masa berbulan atau bertahun sebelum terjadinya krisis, namun situasi tersebut boleh dijadikan sandaran sebagai petanda awal ke arah kemelesetan ekonomi.
Presiden Amerika Syarikat Donald Trump turut menyalahkan Federal Reserve di atas situasi yang berlaku itu disebabkan kesilapan dalam membuat keputusan pelaksanaan polisi monetari.
Justeru, pelabur mula berwaspada dan mengatur strategi dagangan dan pelaburan yang terbaik dalam persiapan berdepan sebarang kemungkinan cabaran dalam pasaran pada masa akan datang.


Tekanan Buat Aussie Bakal Dorong Harga Catat Paras Terendah Terbaru Pada AUD/USD

Pelabur kembali melihat sentimen berisiko sementara menantikan perkembangan perbicaraan isu pemecatan Donald Trump sebagai Presiden.
Walaupun kebarangkalian untuk Trump dipecat adalah rendah, namun pasaran tetap mengambil langkah berhati-hati untuk tidak mengenepikan sebarang situasi yang boleh berlaku.
Selain itu, pasaran berisiko turut didorong oleh ancaman bencana wabak yang melanda China sehingga mencatatkan 4 korban dan terkini dilaporkan telah merebak ke Australia.
Justeru itu, dagangan safe-haven kembali mendapat permintaan dalam pasaran sementara dagangan matawang berpulangan tinggi seperti dolar Australia kekal lemah.
Dilihat pergerakan harga pada carta pasangan matawang AUD/USD, harga terus mengekalkan corak penurunan harga sejak minggu lalu selepas mencapai paras ketinggian 0.69300 di zon SBR (support become resistance).
Harga yang bergerak di bawah garisan halangan Moving Average 50 (MA50) semalam menyambung penurunan mencecah paras 0.68550 sebelum harga kembali membuat kenaikan pada sesi New York.
Menyambung dagangan pada hari ini, harga yang menyentuh paras 0.68800 pada sesi Asia kemudiannya telah menunjukkan penurunan ketara harga ke paras terendah harian semalam.
 Harga dilihat akan menguji zon support di paras 0.68500 yang telah diuji beberapa kali pada awal Januari namun gagal ditembusi harga.
Dagangan Aussie dijangka akan akan bergerak lemah dengan jangkaan laporan data pekerjaan Australia bakal diterbitkan lemah.
Penurunan harga yang berjaya melepasi zon support 0.68500 tersebut bakal mencatatkan paras terendah bulanan terbaru.
Sebaliknya jika zon support tersebut gagal ditembusi, harga bakal kembali membuat kenaikan semula menuju paras 0.68800.
Kenaikan seterusnya berkemungkinan menuju zon SBR 0.69300 yang diuji sebelum ini.
Lihat gambar carta pasangan matawang AUD/USD di bawah untuk rujukan analisis teknikal anda.


Sentimen Semasa Pasaran Global Setakat Pada Malam Ini: Komoditi Tertekan

US dollar menguat semula pada awal sesi New York pada Selasa dengan matawang GBP menjadi matawang paling kuat setakat ini. Matawang komoditi tertekan sejak sesi London sehingga setakat ini dengan kejatuhan harga komoditi utama dunia.
Indeks US dollar yang mengukur kekuatan matawang greenback berbanding matawang utama yang lain naik 0.20% setakat pada pukul 10 malam.
Major pair EUR/USD membuat penyusutan sebanyak 0.31% dengan GBP/USD naik 0.29%. USD/JPY hampir tidak berubah setakat ini dengan membuat peningkatan 0.03%, USD/CAD pula naik sebanyak 0.77%. USD/CHF hanya naik 0.04%. Pair AUD/USD dan NZD/USD masing-masing susut 0.64% dan 0.38%.
 Matawang paling kuat setakat ini adalah GBP, manakala matawang paling lemah adalah CAD dan AUD. Dengan menggabungkan matawang paling kuat dan lemah, pair GBP/CAD naik sebanyak 1.14% dan pair GBP/AUD naik 0.90%. Pair GBP/CAD setakat ini telah naik 200 pip dari paras terendah Selasa, manakala GBP/AUD naik sebanyak 180 pip.
Matawang GBP menguat secara keseluruhan sejak pukul 4.30 petang tadi selepas pengumuman indeks PMI sektor perkhidmatan UK. Indeks PMI sektor perkhidmatan ini meningkat ke paras tertinggi sejak tiga bulan yang lalu, meneruskan pemulihan selepas kejatuhan ke paras terendah pada bulan Mac. Bacaan indeks meningkat ke paras 54.0 pada Mei dari 52.8 pada April. Bacaan kali ini juga jauh melebihi jangkaan pasaran 52.9.
Harga komoditi global berhadapan dengan tekanan pada lewat sesi Asia sehinggalah pada awal sesi new York. Paling teruk adalah CAD apabila tertekan disebabkan kejatuhan harga minyak mentah. Selain itu, AUD juga menerima tempias kejatuhan harga komoditi.
Harga minyak mentah bergerak lebih rendah menjelang pengumuman data inventori. Harga minyak terus tertekan disebabkan ura-ura bahawa OPEC akan meningkatkan bekalan di masa akan datang. Terbaru Amerika Syarikat juga meminta kebenaran OPEC untuk menaikkan pengeluaran sebanyak 1 juta tong sehari.


PMI Sektor Perkhidmatan UK Mengukuh Kepada 53.8

Aktiviti ekonomi dalam sektor perkhidmatan UK semakin meningkat pada Julai melebihi daripada jangkaan. Bacaan kali ini melonjakkan keyakinan terhadap ekonomi British di mana sektor perkhidmatan mewakili 80% Keluaran Dalam Negara Kasar (GDP).
Markit melaporkan indeks PMI sektor perkhidmatan meningkat kepada 53.8 berbanding bacaan yang dicatat sebelum ini 53.4.
Jangkaan pasaran untuk data kali ini ialah 53.6. di mana jika bacaan berada di atas paras 50 menunjukkan aktiviti ekonomi yang semakin meningkat dan begitu juga sebaliknya jika bacaan di bawah 50.
 Komponen tempahan perlahan di mana ekonomi terdedah dengan ketidaktentuan politik. Keyakinan dalam perniagaan turut mendapat kesan daripada Brexit apabila jatuh ke paras terendah empat tahun lalu.
Komponen pekerjaan terus merekod pengukuhan seperti sebelum ini.
Terdapat juga pemulihan oleh indeks harga selepas jatuh ke paras terendah 11 bulan lalu yang akan menjadi perhatian bank pusat.
GBPUSD melonjak selepas data ini dikeluarkan, naik sehingga hampir 50 pip setakat pukul 4.56 petang.


Matawang Euro Melonjak Selepas Berita Rundingan Perdagangan Bebas EU

Matawang Euro membuat lonjakan berbanding matawang-matawang utama yang lain pada Selasa selepas berita dari Eropah tersebar, bahawa Kesatuan Eropah bersedia untuk memulakan rundingan perdagangan bebas bersama Australia dan New Zealand.
Tindakan ini dilihat untuk menambah rakan dagang rapat yang baru selepas ketegangan perdagangan bersama Amerika Syarikat.
 Suruhanjaya Eropah yang berunding untuk 28 negara-negara Kesatuan Eropah (EU) akan cuba mendapatkan perjanjian yang komprehensif dengan kedua-dua negara.
Kesatuan Eropah mengunjurkan, eksport kepada dua negara tersebut boleh meningkat sehingga tiga kali ganda jika perjanjian dapat dipersetujui.
Sementara itu, pair matawang seperti EUR/USD naik sehingga 70 pip selepas berita ini tersebar dengan EUR/JPY naik sehingga hampir 70 pip.


EUR/USD Rekodkan Penurunan 300 Pips Minggu Lalu!

US dolar menutup dagangan minggu lalu dengan prestasi cemerlang mencapai paras tertinggi beberapa bulan selepas pengukuhan susulan mesyuarat FOMC.
Momentum pengukuhan dijangka akan berterusan pada minggu ini dan akan terus memberi tekanan terhadap pergerakan mata wang utama yang lain dalam pasaran.
Mata wang Euro antara yang ketara terkesan dengan kejatuhan nilai minggu lalu berbanding US dolar di samping tekanan oleh petunjuk polisi oleh bank pusat Eropah (ECB).
Pada awal minggu ini, ucapan oleh Presiden ECB Christine Lagarde akan menjadi perhatian para pelabur bagi petunjuk dasar monetari terbaru selepas jangkaan bank pusat akan terus mengekalkan dasar yang longgar sebelum ini.

Pada carta harga pasangan mata wang EUR/USD minggu lalu telah mencatatkan penurunan mingguan sehingga 300 pips ke bawah paras 1.19000.
Pada 1.19000 kini dilihat sebagai zon rintangan bagi harga yang akan diuji sebelum menyambung penurunan lebih rendah minggu ini.
 Penurunan harga seterusnya dijangka untuk menguji zon support 1.18000 untuk mencatatkan paras terendah harga bagi tempoh dagangan 2 bulan.
Malah, pelabur akan menjangkakan penurunan lebih rendah di bawah zon tersebut sekiranya US dolar terus mengukuh.
Sebaliknya, jika harga kembali membuat kenaikan di atas paras 1.19000, pelabur akan meneliti isyarat awal untuk perubahan trend harga semula.
Bagi jangkaaan kenaikan harga, paras tumpuan awal dilihat pada 1.2000 sebelum harga yang meneruskan lagi kenaikan seterusnya akan menuju zon SBR (support become resistance) pada sekitar 1.20600-1.20900.
Pantau juga data-data sektor ekonomi Eropah pada minggu ini yang turut akan mempengaruhi pergerakan mata wang Euro dalam pasaran.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


5 Berita Data Ekonomi Penting Tumpuan Pasaran Minggu Ini (9-13 Mei 2022)

Berikut merupakan sebahagian daripada data-data ekonomi yang akan menjadi tumpuan pasaran sepanjang minggu ini.
Sentimen Ekonomi Jerman Tinjauan ZEW (Selasa 5.00 Petang): Penguncupan ekonomi Jerman sebagai ekonomi terbesar di Eropah berdasarkan data tinjauan ZEW di bawah paras sifar terus membimbangkan pelabur. Penganalisis percaya impak daripada langkah sekatan ke atas Rusia telah mencetuskan pergolakan termasuk terhadap ekonomi Eropah.
Data Inflasi AS (Rabu 8.30 Malam): Selepas laporan NFP minggu lalu, tumpuan akan terarah pula kepada terbitan data indeks harga pengguna Amerika Syarikat (AS) untuk bulan April. Bacaan terbaru dijangka akan susut lebih rendah berbanding sebelumnya.
 Data Keluaran Dalam Negara Kasar UK (Khamis 2.00 Petang): Pertumbuhahan ekonomi di UK untuk bacaan suku tahun pertama diramalkan lebih suram. Faktor ini turut menjadi kebimbangan bank pusat pada mesyuarat polisi minggu lalu yang sedikit mengganggu langkah pengetatan dasar oleh Bank of England (BOE) sehingga turut menjejaskan mata wang Pound dalam pasaran kewangan.
Indeks Harga Pengeluar AS (Khamis 8.30 Malam): Turut menjadi komponen yang mempengaruhi inflasi AS, indeks harga pengeluar AS pada bulan April dijangka diterbitkan pada bacaan angka yang lebih rendah berbanding peningkatan pada bulan sebelumnya.
Sentimen Pengguna AS Tinjauan UoM (Jumaat 10.00 Malam): Data tinjauan oleh Universiti Michigan akan memberi gambaran terhadap tahap keyakinan kewangan yang mendorong kepada petunjuk perbelanjaan pengguna di AS. Tiada banyak perubahan dijangkakan untuk bacaan data terbaru, namun berkemungkinan sedikit menurun berbanding angka sebelumnya yang telah dikemaskini.


Indeks PMI Sektor Pembuatan UK Naik ke Paras Tertinggi Tiga Tahun Lepas

Indeks PMI sektor pembuatan UK mengukuh ke paras 57.3 pada April dari 54.3 sebelum ini dan bacaan kali ini lebih tinggi berbanding dengan jangkaan pasaran 54.0. Indeks ini berada di paras 50.0 sejak sembilan bulan berturut-turut dan bacaan April merupakan yang tertinggi sejak tiga tahun lepas.
Komponen pengeluaran meningkat ke paras tertinggi sejak tiga bulan lalu berikutan peningkatan pelaburan dan sektor barangan pertengahan, di mana sektor pengguna masih lagi lemah.
Tempahan baru meningkat ke paras tertinggi sejak Januari 2014 dengan permintaan domestik manjadi fokus utama. Tempahan eksport juga merekod kenaikan kukuh pada tempoh sama.
 Dalam komponen harga, terdapat tekanan ke atas kepada kos walaupun kadar keseluruhan dalam harga input adalah perlahan ke paras terendah sembilan bulan lalu. Terdapat kenaikan berterusan dalam harga output yang akan mengekalkan tekanan ke atas terhadap harga keseluruhan pengeluar.
Peningkatan dalam keyakinan memberi kesan kepada pengukuhan pertumbuhan dalam stok pembelian sejak tinjauan ini dibuat pada 1992. Komponen pekerjaan juga meningkat dengan sektor pembuatan terus mengukuh.
Kesimpulannya, keyakinan dalam sektor pembuatan UK terus mengukuh dalam jangka pendek dan kemajuan yang sama dalam sektor perkhidmatan akan memberi kesan kepada pengetatan polisi monetari Bank of England.
Matawang GBP (Great Britain Pound) menguat sejurus data ini dikeluarkan dengan Gbp/Usd naik hampir 50 pip.


GOLD Terima Tamparan Hebat Gara-gara Fed!

Emas terjun ke paras terendah satu bulan selepas Federal Reserve (Fed) memberi unjuran optimis terhadap pertumbuhan ekonomi dan isyarat bahawa kadar faedah akan dinaikkan menjelang akhir tahun 2023.
Harga emas menjunam ketara ke lautan merah, gagal mempertahankan keuntungan yang diraih pada awal sesi.
Bagaimanapun, berikutan penurunan 2.5% pada sesi sebelumnya ke tahap terendah sejak 6 Mei di sekitar $1,803 per auns, spot emas sedikit meningkat pada sesi Asia hari ini dengan didagangkan pada $1,823 per auns.
Jangkaan dua kenaikan kadar faedah pada akhir tahun 2023, ternyata telah mengejutkan pasaran yang pada awalnya menjangkakan Fed akan memberi petunjuk untuk mengurangkan pembelian bonnnya.
 Kenyataan optimis Pengerusi Fed, Jerome Powell terhadap unjuran pertumbuhan ekonomi yang dijangka meningkat lebih kuat pada tahun ini, juga telah mendorong matawang US dolar melonjak tinggi berbanding pesaing utamanya.
Menurut Powell, unjuran optimis ini telah disokong oleh kemajuan dalam vaksinasi dan sokongan dasar yang kuat, sekali gus mendorong peningkatan lebih kukuh dalam aktiviti ekonomi dan pekerjaan di AS.
Dalam pada itu, beliau juga terus mengulangi pandangannya bahawa kenaikan inflasi akan bersifat sementara.
Berdasarkan unjuran Fed, inflasi dijangka akan meningkat jauh lebih tinggi pada 3.4% pada tahun 2021 daripada 2.4% sebelum ini, tetapi dijangka perlahan semula kepada 2.1% pada 2022.


Kritikal Di UK, Boris Johnson Lancarkan ‘Plan B’!

Dolar Amerika jatuh lebih rendah meskipun majoriti pasaran saham global ditutup merah dan hasil perbendaharaan AS 10 tahun meningkat ke paras tertinggi mingguan baharu.
Hal ini mungkin dipengaruhi oleh aktiviti pengambilan untung pasaran di tengah keyakinan bahawa Federal Reserve (Fed) akan mempercepatkan pengurangan pembelian bon bulanannya.
Berbanding sekumpulan matawang utama, indeks dolar didagangkan merosot pada sekitar harga 96.00 ketika sesi Asia.
Selain itu, sentimen positif dalam pasaran turut menyokong dagangan matawang utama berikutan kebimbangan terhadap varian Omicron yang mereda susulan laporan terbaru daripada Pfizer.
 Pembuat vaksin Pfizer dan BioNTech mengatakan tiga suntikan vaksin Covid-19 mereka mampu meneutralkan varian Omicron dalam ujian makmal, memberi isyarat awal bahawa suntikan penggalak boleh menjadi kunci kepada perlindungan daripada strain baharu ini.
Dolar Aussie masih mengekalkan momentum pengukuhannya berikutan kenyataan Bank Pusat Australia (RBA) yang tidak bimbang Omicron akan mengganggu pemulihan negara itu.
Bagaimanapun, berbeza bagi matawang pound yang jatuh ke paras terendah tahun ini selepas Perdana Menteri Boris Johnson mengumumkan ‘Plan B’ dengan melaksanakan beberapa langkah sekatan untuk membendung peningkatan Covid-19 di negara itu.
Bermula hari Jumaat, penutup muka akan diwajibkan di kebanyakan tempat awam tertutup, sementara mulai Isnin depan, rakyat dinasihatkan untuk bekerja dari rumah.


Harga Minyak Jatuh Oleh Tindakan Spekulator Pasaran

Harga minyak mentah jatuh dalam pasaran Asia pada hari Selasa disebabkan tindakan spekulator yang mengambil keuntungan selepas kenaikan harga dengan menjual pada harga tinggi berikutan keadaan geopolitik yang semakin memuncak di Iraq dan tekanan dari Iran.
Pasaran hadapan minyak di New York Mercantile Exchange (NYMEX) bagi bulan November susut 0.19% kepada $51.77 setong, manakala minyak Brent di London Intercontinental Exchange (ICE) susut 0.02% kepada $57.81 setong.
Dalam minggu ini, terdapat dua data penting  yang akan dikeluarkan. Pada hari ini, American Petroleum Institute (API) akan mengeluarkan bacaan anggaran minyak mentah U.S dan invetori, diikuti dengan data rasmi pada hari Rabu oleh Energy Information Administration (EIA).
Invetori minyak mentah dijangka jatuh sebanyak 4.750 juta tong, manakala stok minyak petrol pula dijangka jatuh 1.0 juta tong dan minyak petrol yang telah disuling jatuh 1.5 juta tong.
 Harga minyak mentah berada pada paras tinggi berikutan konflik diantara Iraq dan Kurdish, keadaan yang semakin tegang di Kirkuk yang merupakan bandar kaya dengan minyak disebabkan serangan oleh tentera Baghdad di daerah tersebut. Hal ini, dikhuatiri akan menganggu bekalan pengeluaran minyak dari daerah tersebut.
Walaubagaimanapun, tindakan daripada daripada pusat pemerintahan berjaya meredakan sedikit tekanan di daerah tersebut, membolehkan 200 ribu bph minyak dapat dikeluarkan. Akan tetapi, pemain pasaran khuatir jika saluran paip minyak tersebut ditutup oleh Turki . Saluran paip tersebut boleh menampung sekitar 600 ribu bph minyak.
Selain itu, turut mempengaruhi peningkatan harga minyak pada hari Isnin ialah tindakan Presiden Trump yang menolak untuk menyetujui bahawa Tehran memenuhi kesepakatan dengan perjanjian nuklear Iran 2015.
Menurut penganalisis Bank Of America, Iran berekemungkinan membataskan pengeluaran minyak dari daerahnya dan harga minyak dijangka akan meningkat pada harga  $54 suku tahun ini.


Logam Kuning Masih Gah Berdiri di Paras Tertinggi!

Harga emas sedikit berubah pada Rabu, namun masih berlegar di paras tertinggi dalam tempoh lapan minggu yang dicatat sebelum ini sementara menanti ucapan dasar monetari dari Janet Yellen.
Pasaran juga memberikan fokus kepada laporan inflasi dari AS yang bakal dikeluarkan minggu ini.
Emas bagi dagangan Februari kekal stabil pada $1,212.65 satu troy ounce, selepas melonjak sebanyak 1.4 peratus sehari sebelum ini.
Harga logam kuning meningkat mendadak pada Selasa kepada angka tertinggi sejak 22 November selepas ucapan yang dibuat oleh Donald Trump membunuh momentum US Dollar.
US Dollar Index meningkat sebanyak 0.3 peratus kepada 100.51 pada awal pagi tadi, tidak jauh dari paras terendah dalam tempoh 6 minggu.
 Pasaran kewangan global dalam masa yang sama akan terus memberikan fokus kepada ucapan sulung Trump yang bakal disampaikan selepas perlantikan beliau secara rasmi Jumaat ini. Ucapan ini amat dinantikan sebagai butiran lanjut dari rancangan pembaharuan cukai, perbelanjaan infrastruktur serta pendirian mengenai dasar China dan ekonomi tempatan yang telah dirancang Trump sebelum ini.
Sementara itu, ucapan Janet Yellen di Commonwealth Club juga berpotensi dalam memberi isyarat mengenai kenaikan kadar.
Presiden Fed San Francisco sebelum ini menggesa peningkatan kadar secara beransur-ansur bagi memastikan ekonomi tidak menjadi terlalu overheating dan akhirnya terjerumus dalam kancah kemelesetan.
Secara berasingan, Gabenor Fed Lael Brainard berkata bahawa Fed mungkin akan bertindak lebih agresif dalam penetapan kadar jika pentadbiran Trump menghasilkan rangsangan ekonomi yang lebih pantas.
Logam berharga ini mendapat sokongan sejak beberapa minggu lalu apabila Fed tidak memberikan hala tuju yang jelas mengenai kenaikan kadar tahun ini.


Pengukuhan Dolar USD Dan Data Ekonomi China Dorong Penyusutan Logam Kuning

Pasaran awal sesi Asia memperlihatkan dagangan logam kuning mengalami penyusutan berikutan pengukuhan dolar USD dan data ekonomi China yang menunjukkan bacaan yang lebih baik daripada jangkaan pasaran telah meningkatkan sentimen terhadap matawang berisiko.
Emas diniagakan lemah, berlegar di sekitar bawah paras $1460 apabila data PMI pembuatan rasmi China mencatatkan pertumbuhan yang tidak dijangka pada November di mana indeks pembuatan menunjukkan pengembangan pertama dalam aktiviti perkilangan sejak April.
Sementara itu, satu tinjauan sektor swasta merekodkan aktiviti perkilangan China mengembang pada kadar yang lebih cepat sejak Disember 2016, sepertimana yang dapat dilihat dalam data PMI pembuatan Caixin yang berorientasikan eksport kecil dan sederhana, meningkat kepada 51.8 daripada jangkaan pasaran.
 Pasaran kewangan stabil tanpa dihujani oleh perkembangan terbaru dalam rundingan dagang Amerika Syarikat dan China yang boleh menggugat pergerakannya walaupun terdapat beberapa laporan yang menyebut mengenai China yang tetap mahukan penghapusan tarif sedia ada dalam perjanjian fasa pertama.
Selain itu, dagangan emas juga turut dipengaruhi oleh pengukuhan dolar Amerika yang dicatatkan sebagai matawang paling kukuh pada minggu lepas walaupun masih dibelenggu oleh ketidakpastian dagangan.
Keyakinan pelabur terhadap dolar USD semakin utuh memandangkan Federal Reserve AS (Fed) telah menunjukkan isyarat yang cenderung untuk kekal pada kadar faedah yang telah ditetapkan dan turut disokong oleh data-data ekonomi AS yang positif.


Kenyataan RBA Lowe Bawa Khabar Buruk Buat Trader AUD!

Gabenor Reserve Bank of Australia (RBA), Philip Lowe memberitahu bahawa penutupan coronavirus akan menyebabkan penguncupan ekonomi pada suku ini, tetapi yakin aktiviti akan pulih dengan cepat setelah sekatan dilonggarkan pada suku akhir tahun ini.
Dalam ucapan terbarunya pada sesi Asia, Lowe juga menolak spekulasi pasaran yang meramalkan kenaikan kadar faedah pada akhir tahun 2022 dan 2023, dengan mengulangi bahawa ia tidak akan meningkat dari paras terendah sehingga tahun 2024 berikutan pertumbuhan upah yang perlahan.
Tambah Lowe lagi, jangkaan ini sukar untuk dikaitkan dengan gambaran yang digariskan olehnya dan beliau juga tidak memahami kenapa kadar faedah dijangka akan meningkat pada tahun depan dan awal tahun 2023.
“Walaupun kadar mungkin dinaikkan di negara lain dalam jangka waktu ini, tetapi pertumbuhan upah dan inflasi kami berbeza”, kata beliau lagi.
 Selain itu, Lowe juga mengatakan bahawa adalah wajar untuk menunda pertimbangan bagi mengurangkan pembelian bon sehingga tahun depan disebabkan pemulihan yang tertangguh.
Pada bulan Februari, bank psuat akan mengetahui lebih lanjut mengenai bagaimana ekonomi bertindak balas terhadap pelonggaran sekatan.
RBA telah menetapkan kadar faedah pada paras terendah 0.10% pada mesyuarat polisi minggu lalu, dan mengurangkan pembelian bon mingguan kepada $4 bilion yang tidak akan berubah sehingga awal tahun depan.
Susulan dari ucapan Gabenor Lowe yang dovish, pelabur terus melepaskan pegangan terhadap matawang antipodean itu, menyebabkan dolar Aussie terus merosot lebih rendah.


Apa Nasib Logam Kuning Dalam Sesi Asia Hari Ini?

Logam kuning mendapat sokongan pada hari Khamis berikutan jangkaan pelabur terhadap kenaikan kadar yang semakin mengukuh pada bulan depan.
Emas bagi penghantaran Disember melonjak hampir 0.27%. Pun begitu, dagangan copper futures terjun sehingga hampir 0.53% sepound.
Semalam, harga emas melonjak lebih tinggi pada awal sesi dagangan Eropah, namun kekal mencatat keuntungan yang terhad di dalam sesi dagangan Eropah.
 Dalam masa yang sama, penganalisis pasaran kekal memberi amaran bahawa prospek logam kuning ini kekal melemah dalam tempoh terdekat. Harga emas juga turun lebih daripada 6% sejak minggu lalu selepas Trump mengumumkan dasar yang bakal memotong perbelanjaan dan cukai fiskal.
Bagi bulan depan, para pelabur meletakkan jangkaan sebanyak 90.6% bagi jangkaan kenaikan kadar bulan Disember nanti.
Pun begitu sokongan kenaikan kadar ini sedikit melemah selepas indeks harga pengeluar AS meningkat sebanyak 0.8%.
Pasaran Buruh UK Melaporkan Data Yang Bercampur-Campur Dalam Sesi Ini!


Analisis Teknikal USD/CAD – Timeframe H1 – 5/11/2018

Di samping pasaran menunggu data pekerjaan NFP di Amerika Syarikat pada dagangan Jumaat lalu, pasaran turut tertumpu terhadap data pekerjaan di Kanada yang dikeluarkan bersama di mana rekod pekerjaan di Kanada hanya mencatatkan pertambahan sebanyak 11.2K lebih rendah dari sebelumnya iaitu 63.3K. Namun begitu, bilangan pekerjaan sepenuh masa mencatatkan kenaikan sebanyak 33.9K dan ini akan turut memberikan impak positif terhadap nilai semasa matawang dollar CAD. Jika dilihat berdasarkan indicator Moshed Magic Line pada chart pasangan matawang USD/CAD untuk dagangan Jumaat lalu, data perkerjaan yang dikeluarkan bersama itu dilihat lebih memihak kepada matawang USD untuk lebih mendominasi di mana harga pada mulanya membuat penurunan kemudian telah kembali membuat lonjakan sehingga ke paras Magic Pivot semula sebelum menutup harga di paras sekitarnya.
Pada sesi pasaran Asia hari ini, harga dilihat bergerak perlahan dan mendatar di sekitar paras harga 1.31070 lebih tinggi dari paras Magic Pivot 1.3091 sehingga dagangan bersambung ke sesi pasaran Eropah. Jika USD terus didagangkan mengukuh, berkemungkinan harga akan membuat kenaikan menuju ke paras resistance yang terdekat yang dilihat pada 1.3134 (MagicR1). Kenaikan harga seterusnya bakal menuju ke paras resistance 1.3162 (MagicR2) untuk harga menguji paras ketinggian harga pada minggu sebelum ini. Seterusnya, jika Loonie terus didagangkan lemah, kesempatan ini akan diambil oleh USD untuk melonjakkan harga dan kenaikan seterusnya dilihat berpotensi untuk mencapai ketinggian sehingga ke paras 1.3205 (MagicR3).
Namun, sebaliknya jika CAD berjaya didagangkan mengukuh berbanding USD semula, harga bakal membuat penurunan semula lebih rendah dari paras Magic Pivot 1.3091 dan menguji paras support pada 1.3063 (MagicS1). Kemudiannya, harga yang berjaya menyambung penurunan dijangka akan menjadikan paras support pada 1.3020 (MagicR2) sebagai destinasi penurunan harga seterusnya. Dan sekiranya harga masih mengekalkan momentum penurunan yang dibuat, harga dijangka akan turun lebih rendah dan menguji paras support 1.2993 (MagicS3).
 Berkemungkinan dollar CAD pada minggu ini didagangkan bercampur-campur dan pasaran akan tertumpu pula kepada mesyuarat FOMC pada awal pagi Jumaat ini di mana akan menambahkan lagi tekanan terhadap Loonie jika matawang USD terus mengukuh. Lihat paras-paras yang menjadi tumpuan harga pada chart USD/CAD dengan membandingkan dengan paras yang disediakn pada indicator Moshed Magic Line.

Paras support: 1.3063, 1.3020, 1.2993.
Paras resistance: 1.3134, 1.3162, 1.3205.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Terkini Pasaran Forex Setakat Petang Ini

Matawang dollar USD didagangkan merosot berbanding majoriti matawang utama yang lain pada dagangan Khamis setelah pasaran memberi reaksi terhadap komen Pengerusi FED Jerome Powell berkenaan kadar faedah di Amerika Syarikat berada di bawah paras neutral dan menandakan kitaran pengetatan polisi monetari selama tiga tahun semakin menghampiri ke penghujungnya. Walaupun ekonomi di Amerika Syarikat terus berkembang, namun kadar pertumbuhan dilihat semakin perlahan. Pelbagai faktor dilihat mendorong ke arah jangkaan FED berkemungkinan tidak akan meneruskan pengetatatan dasar monetarinya pada Disember nanti.
 Sementara Pound Sterling pula turut didagangkan lemah pada Khamis berikutan kebimbangan terhadap undian Parlimen ke atas perjanjian Brexit setelah Bank of England (BOE) memberi amaran risiko kepada matawang GBP jika Britain keluar dari Kesatuan Eropah bukan dengan cara yang betul.
Data tumpuan pelabur pada sesi New York hari ini akan tertumpu kepada bacaan PCE di Amerika iaitu data rujukan utama inflasi Federal Reserve dan juga data pendapatan peribadi. PCE dijangka terus turun pada 1.9% berbanding 2.0% tempoh sebelum tetapi pendapatan dijangka meningkat kepada 0.4% daripada 0.2%.


USD Sedikit Lemah, Yen Pacu USD/JPY Jatuh 100 Pips

Dek kerana kejatuhan hasil perbendaharaan Amerika Syarikat (AS) 10 tahun serba sedikit telah mempengaruhi matawang Yen untuk memapar penguasaan pada penutup dagangan minggu lalu berbanding US dolar.
Yakni yang mana matawang USD tidak berjaya untuk mengukuh meskipun terbitan data NFP AS menjangkau dari jangkaan ekoran beberapa faktor lain telah membantutkan nilai USD untuk terus meningkat.
Namun pada permulaan dagangan minggu ini, Yen tampaknya sedikit jatuh susulan pelabur dilihat mengambil sikap waspada menjelang terbitan data inflasi AS yang akan diterbitkan pada Rabu.
Pada carta harga pasangan matawang USD/JPY, harga dilihat terus menyambung penurunan pada Khamis sehingga ke penutup dagangan Jumaat dengan menghasilkan terjunan hampir 100 pips.
Tetapi trend pergerakan harga masih bergerak secara mendatar jika diperhatikan secara purata yang nampaknya pelabur masih lagi berjaga-jaga dalam menilai jangkaan harga berikutnya.
Memasuki ke sesi dagangan hari ini (Isnin) bagi pembukaan pasaran awal minggu, zon sokongan 113.400 kekal dilihat sebagai zon paling ‘kebal’ untuk ditembusi setelah zon tersebut kembali menyokong lonjakan harga semasa.
 Jika pergerakan harga terus memperoleh sokongan untuk mendaki, harga dijangka bakal menuju ke zon SBR (support become resistance) 114.000 sebelum meneruskan pendakian ke puncak.
Puncak yang lebih tinggi akan memperlihatkan sasaran pada zon rintangan sekitar 114.460 untuk diuji dan dijangka akan mampu untuk menggapai paras ketinggian sejak April 2014 pada 114.700.
Sebaliknya jika pergerakan harga terus mengekalkan junaman seperti minggu lalu, harga berkemungkinan bakal susut ke zon sokongan 113.400 sebelum jangkaan akan menjunam lebih parah.
Penurunan yang ketara bakal memperlihatkan harga kembali cecah ke zon sokongan pada 113.000 serta bakal memberi isyarat yang jelas kepada pelabur untuk harga membuat perubahan trend.
Lihat gambar carta harga pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Menjelang Pembukaan Sesi New York

Majoriti pasangan matawang pada sesi London bergerak dalam julat yang kecil kerana sedang menunggu perkembangan hasil pertemuan antara Presiden Trump dan Presiden Suruhanjaya Eropah Jean-Claude Juncker.
Indeks US dollar yang mengukur kekuatan matawang greenback berbanding enam matawang yang lain susut 0.10% setakat pada pukul 8.41 malam.
Major pair seperti EUR/USD setakat ini membuat kenaikan 0.04% di mana GBP/USD naik sebanyak 0.11%. USD/JPY setakat ini pula jatuh sebanyak 0.10%, USD/CAD susut 0.21% dengan USD/CHF membuat penurunan 0.10%. Pair AUD/USD jatuh sehingga 0.15% dengan pair NZD/USD hampir tidak berubah dengan hanya naik 0.03% setakat ini.
 Matawang paling kuat setakat ini adalah CAD dan Sterling (GBP), manakala matawang paling lemah adalah AUD. Dengan menggabungkan matawang paling kuat dan lemah, pasangan matawang CAD/AUD dan GBP/AUD masing-masing merekodkan kejatuhan 0.32% dan 0.27% setakat ini.
Matawang Aussie kekal sebagai matawang paling lemah selepas data inflasi (CPI) pagi tadi merekodkan bacaan yang kurang memberangsangkan. Apa yang menambah kepada kejatuhan matawang AUD berserta NZD adalah tindakan bank pusat China yang melemahkan Yuan.
Keadaan pasaran semasa beralih kepada Risk-Off (berisiko) selepas peningkatan saham global pada Selasa. Hal ini disebabkan pertemuan penting antara kedua-dua pemimpin ekonomi terbesar dunia Amerika Syarikat dan Kesatuan Eropah.


Data PMI Sektor Perkhidmtan US Melebihi Jangkaan Pasaran

Data PMI sektor perkhidmatan US berkembang lebih pantas daripada jangkaan pada bulan lepas menurut laporan industri yang dikeluarkan pada Rabu.
Dalam laporan tersebut, Institute Supply Management (ISM) menyatakan indeks PMI sektor perkhidmatan naik kepada 57.5 pada April dari 55.2 sebelum ini. Jangkaan pasaran bagi data kali ini ialah 56.1.
Sebarang bacaan yang berada di atas 50 menunjukkan aktiviti yang berkembang dan keadaan perniagaan yang baik dan sebaliknya bacaan di bawah 50.
 Komponen aktiviti perniagaan naik kepada 62.4 dari 58.9 pada bulan sebelum.
Manakala indeks pekerjaan jatuh kepada 51.4 daripada 51.6 sebelum ini. Komponen tempahan baru naik kepada 63.2 dari 58.9. Indeks harga pula naik kepada 57.6 dari 53.5.
Menurut laporan ISM yang dikeluarkan pada Isnin, sektor pembuatan semakin perlahan kepada paras terendah empat bulan lalu. Indeks sektor pembuatan US ISM merosot kepada 54.8 pada April dari 57.2 sebelum ini. Jangkaan pasaran kali ini indeks hanya merosot kepada 56.5 dan merupakan bacaan terendah sejak empat bulan lalu.
US dolar bergerak tinggi selepas data ini dikeluarkan dengan Usd/Jpy capai paras tertinggi enam minggu lalu.


Kejatuhan Matawang Gergasi Hanya Memberi Sedikit Kelebihan Buat Emas

Penurunan US Dollar hari ini langsung tidak membantu pengukuhan logam kuning apabila hanya dinilai meningkat sebanyak 0.02 peratus.
US Dollar menyusut sejurus selepas pasaran kerja AS mencatat prestasi yang membimbangkan apabila pasaran tersebut hanya menambah sebanyak 153,000 pekerjaan bulan lepas. dalam tempoh sekarang, Amerika Syarikat masih kekurangan kira-kira 1 juta pekerja sebelum Great Recession bermula pada tahun 2008. Pertumbuhan pekerjaan dalam era pentadbiran Obama juga tidak menunjukkan angka yang begitu membanggakan apabila banyak pekerjaan yang diwujudkan sewaktu era beliau hanya bersifat kontrak mahupun semenrtara.
 US Dollar menyembah bumi berbanding Yen dan Euro semalam selepas data pengangguran AS gagal membantu kenaikan matawang US Dollar. Bertambah buruk apabila kenaikan mendadak Yuan telah memberi kesan negatif kepada matawang gergasi.
Kenaikan overnight borrowing costs di Hong Kong dan peningkatan yang tidak dijangka terhadap sektor perkhidmatan China telah membantu meletakkan Yuan di landasan terbaik. Hal ini juga sekali gus menjadikan kenaikan terbesar selama dua hari sejak matawang tersebut memasuki pasaran forex pada tahun 2010.

PROMO!!
Dapatkan Segera Pakej MoshedFX Ultimate Trader Mastery – Klik Sini
Gunakan Kupon : NFP150
Jimat extra RM150 + Diskaun 40% = Total Jimat RM700 dari harga asal
Promo tamat 6 Jan 2017 tepat jam 11:59PM. Cepat!


Apa Jangkaan Anda Setelah Minggu Lalu Berakhir Dengan Banyak Kejutan? Tanda Dan Fokus Pada Event-Event Penting Ini!

Permulaan Oktober menyaksikan US Dollar mencatat prestasi cemerlang, sementara nasib Pound ibarat jatuh ditimpa tangga apabila terus mencatat kejatuhan berganda dalam bulan ini semenjak Jun lalu.
Jadi, buat minggu 10-14 Oktober, ini merupakan tarikh penting yang perlu anda tandakan siap-siap dalam trading plan anda agar sentiasa alert dengan event yang mempunyai impak besar kepada pasaran matawang.

 Sentimen Ekonomi German ZEW, Selasa (5.00pm)

Penganalisis Jerman dijangka tidak berubah pada bulan September pada 0.5. Data ini dianggap penting kerana angka eksport Jerman ke negara-negara bukan EU dan pengeluaran perindustrian telah menunjukkan sedikit kekecewaan. Sementara itu, persekitaran ekonomi di Kesatuan Eropah telah bertambah baik, yang juga bakal meningkatkan peluang untuk bacaan yang lebih positif pada bulan Oktober.

 Minit Mesyuarat FOMC, Khamis (2.00am)

Perbentangan minit ini adalah merujuk kepada keputusan Fed yang terkini ketika meninggalkan kadar tidak berubah di mana 3 ahli menyokong kepada kenaikan kadar. Dalam mesyuarat ini juga, pasaran akan mengetahui pandangan ahli Fed mengenai keyakinan mereka terhadap ekonomi dan jangkaan inflasi pada masa akan datang. Kesemua pandangan akan diambil kira dalam mesyuarat ini.

 Keputusan Dasar oleh UK, Khamis (7.00pm)

Sebelum ini Bank of England telah mengekalkan kadar faedah pada 0.25%, namun tetap terbuka untuk mengubah dasar pada bulan-bulan yang akan datang. Beberapa data ekonomi sebelum ini dikeluarkan lebih baik dari jangkaan. Pun begitu, kebanyakan penganalisis menjangkakan kadar akan dipotong lagi dalam tahun ini.

 Tuntutan Pengangguran AS, Khamis (8.30pm)

Bilangan rakyat Amerika yang memfailkan tuntutan pengangguran awal dirasakan bakal jatuh 5,000 kepada 249,000 penghujung bagi bulan September. Angka itu menunjukkan tahap pemberhentian kerja yang rendah sebelum NFP bulanan diumumkan. Pada minggu ini, jumlah tuntutan baru dijangka mencecah 252,000 pekerjaan.

 Inventori minyak mentah AS, Khamis (11.00pm)

Stok minyak mentah jatuh 3.0 juta tong pada minggu lalu sekali gus mencatatkan penurunan bagi minggu kelima berturut-turut. Jumlah inventori minyak mentah tidak termasuk inventori di US Strategic Petroleum Reserve, jatuh 500 juta tong buat kali yang pertama sejak Januari kepada 499.7 juta tong.

 Data jualan runcit, Jumaat (8.30pm)

Pada bulan Ogos, data ini dijangka menunjukkan kemerosotan kerana pembelian domestik yang dilihat perlahan. Bagi bulan sebelum ini, data ini telah menunjukkan penurunan terhadap pembelian kereta dan pelbagai barangan lain, yang juga menimbulkan kebimbangan mengenai kadar pertumbuhan bagi suku ketiga.

 Sentimen pengguna AS UoM, Jumaat (10.00pm)

Keyakinan pengguna diramal tidak berubah bagi bulan September kerana kebanyakan pengguna kekal optimis terhadap prospek ekonomi mereka. Pada bulan Ogos, jualan runcit jatuh yang boleh menunjukkan petanda buruk bagi keyakinan pengguna. Pun begitu, data ini dijangka meningkat bagi bulan-bulan yang akan datang.

 Ucapan Janet Yellen, Sabtu (1.30 am)

Janet Yellen dijangka berucap dalam Persidangan Penyelidikan Tahunan di Boston. Ucapan beliau akan menyasarkan aspek pemulihan ekonomi AS serta bakal memberi petunjuk mengenai jangkaan kenaikan kadar AS.
Selain 8 event penting ini, kami sediakan juga kalendar Forex factory yang anda boleh rujuk sebelum memulakan trade.
Sumber : Forex Factory
Semoga profit!


Aussie dan Yen Mula Bangkit Dari Kejatuhan Semalam

Dalam sesi dagangan hari ini, matawang Yen dan Aussie kembali rebound dalam sesi Asia berikutan data jentera Jepun dan sentimen pengguna di Australia yang kukuh.
USD/JPY didagang pada 101.56, manakala AUD/USD berada pada 0.7691, menurun 0.25%.
USD/JPY, 15 minit
AUD/USD, 15 minit
 Di Jepun, core machinery orders melonjak setinggi 8.3%, jauh melebihi keuntungan 3.1%. Pun begitu, indeks harga pengeluar (PPI) menurun 3.0% dari bulan sebelumnya.
Sementara itu di Australia, sentimen pengguna meningkat 2.0%, pulih dari kejatuhan bulan sebelumnya.
Juga di Australia, Gabenor Reserve Bank of Australia, Glenn Stevens melaporkan peningkatan pinjaman perumahan dan pembiayaan perumahan bagi bulan Jun.
US Dollar Index yang melawan 6 matawang utama dilihat merosot 0.27 kepada 95.80.
Jual kepingan rumpai laut pun boleh jadi jutawan. Cepat baca artikel ini!


China Tidak Akan Berdiam Diri, Risiko Perang Dagang Terus Melonjak

Berhubung ketegangan perang dagang antara Amerika Syarikat dan China yang semakin meningkat, China mula memberi reaksi tentangan untuk tidak membiarkan Amerika terus mendominasi dengan tindakan yang agresif.
Agensi berita di China melaporkan bahawa Amerika Syarikat perlu bertanggungjawab atas tindakan China menghentikan pembelian produk pertanian daripada Amerika.
Kenyataan tersebut diusulkan selepas pembeli di China diarahkan untuk menghentikan urusan import produk pertanian Amerika pada Isnin.
Dalam ketegangan yang melanda, dagangan Yuan China kembali mendapat permintaan berbanding dolar Amerika selepas kenaikan harga pada carta USD/CNH semalam telah mencatatkan rekod terbaru melepasi paras psikologi 7.00 berbanding dolar untuk pertama kali dalam rekod sejarah.
 Sentimen pasaran terus berisiko apabila China melemahkan nilai matawang Yuan dan menyebabkan Wasington melabel Beijing sebagai pemanipulasi matawang.
Permintaan semula terhadap Yuan didorong oleh tindakan oleh People’s Bank of China (PBOC) yang menerbitkan bil di Hong Kong untuk kembali menstabilkan dagangan Yuan.
PBOC bakal menjual 30 bilion Yuan di Hong Kong pada 14 Ogos ini dan dilaporkan akan menerbitkan sejumlah 20 bilion Yuan untuk bil 3 bulan serta 10 bilion Yuan untuk bil satu tahun.
Ketegangan geopolitik ini turut mendorong Menteri Luar China untuk mengeluarkan kenyataan yang menyatakan bahawa China tidak akan hanya berdiam diri dan akan melaksanakan tindakan balas jika Amerika Syarikat bertindak melancarkan peluru berpandu berjarak sederhana di Asia.
Ini akan terus meningkatkan lagi kehangatan perang dagang yang kembali tercetus selepas Donald Trump bertindak mengumumkan tambahan tarif terbaru terhadap China sebaik sahaja wakil pegawai rundingan Amerika Syarikat pulang dari rundingan selama 2 hari di Shanghai.


Walaupun Data Pekerjaan Australia Positif, AUD/USD Pamer Penurunan

Sebelum ini Pengerusi Federal Reserve (Fed) Jerome Powell mengekalkan pendirian untuk kadar faedah tidak akan ditingkatkan sehingga penghujung 2022, namun terdapat laporan terbaru bahawa Powell bersama ahli Fed mula berbincang untuk mengurangkan pembelian bon.
Situasi ini telah mendorong peningkatan semula nilai US dolar pada sesi Asia pagi ini (Khamis) selepas bergerak lemah pada sesi-sesi sebelumnya.
Tumpuan akan terarah pada data jualan runcit AS yang akan diterbitkan pada sesi New York dengan jangkaan bacaan yang meningkat.
US dolar berjaya pamerkan pengukuhan berbanding mata wang utama yang lain dalam pasaran pada sesi Asia namun kembali perlahan semula pada pembukaan sesi dagangan Eropah.
Pada carta harga pasangan AUD/USD, yang melonjak 100 pips semalam telah mencapai paras ketinggian terbaru pada zon resistance 0.77400.
Namun sesi Asia melihatkan harga susut sekitar 30 pips dari paras tersebut walaupun laporan data pekerjaan Australia pamerkan bacaan memberangsangkan.
 Kenaikan semula harga dipamerkan di awal sesi Eropah dengan jangkaan zon resistance 0.77400 akan berjaya ditembusi harga untuk terus mencatatkan paras tertinggi mingguan terbaru.
Kenaikan seterusnya dijangka untuk menuju sehingga ke zon resistance pada 0.78300 yang diuji beberapa kali pada dagangan Mac yang lalu.
Sekiranya harga jatuh semula, paras sokongan harga adalah dilihat pada zon RBS (resistance become support) 0.76500.
Penurunan lebih rendah akan menuju pula ke zon support dalam julat harga 0.75700-0.75300 yang telah menyokong kenaikan semula harga pada penurunan di awal April.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


7 Berita Forex Penting Tumpuan Pasaran Minggu Ini (27-31 Mei 2019)

Isu perang dagang AS-China masih berterusan menghiasi berita pasaran kewangan pada minggu ini dan selain itu juga, tumpuan adalah pada berita terbaru berkenaan pengumuman peletakan jawatan oleh Perdana Menteri Britain, Theresa May.
Ketegangan antara Amerika Syarikat dan China lebih tertumpu pada teknologi berbanding perdagangan di mana Amerika telah melancarkan sekatan besar-besaran terhadap syarikat teknologi gergasi China, Huawei sehingga membuatkan syarikat tersebut hampir lumpuh.
Perkembangan di UK pula, Perdana Menteri Theresa May telah mengumumkan akan melepaskan jawatan beliau sebagai pemimpin pada 7 Jun ini selepas berterusan gagal mendapatkan sokongan untuk pelan perjanjian Brexit beliau.
Berikut adalah sebahagian daripada data-data ekonomi penting yang menjadi tumpuan pasaran sepanjang minggu ini.
Data Keyakinan Pengguna di Amerika Syarikat (Selasa 10.00 Malam): Kadar keyakinan pengguna menunjukkan peningkatan untuk beberapa bulan sebelum ini. Selepas mencatatkan angka 129.2 pada April, jangkaan bacaan pada bulan Mei dijangka meningkat kepada 130.1. Sentimen positif menunjukkan jualan runcit yang kukuh.
 Penetapan Kadar Faedah di Kanada (Rabu 10.00 Malam): Bank of Canada (BOC) kembali menukarkan kenyataan hawkish mereka sebelum ini dan tidak berhasrat untuk menaikkan kadar faedah pada mesyuarat kali ini. Kadar faedah dijangka akan masih kekal di paras 1.75% namun nada kenyataan susulan oleh Gabenor akan mempengaruhi dagangan dolar Kanada. Gabenor Stephen Poloz dan ahli mesyuaratnya akan kekal menumpukan pada laporan data pekerjaan.
Data Pertumbuhan GDP Amerika Syarikat (Khamis 8.30 Malam): Data GDP keluaran kedua akan dikeluarkan. Data keluaran pertama menunjukkan ekonomi berkembang 3.2%, lebih baik berbanding jangkaan. Sedikit penurunan dijangkakan pada bacaan GDP kali ini kepada 3.1%.
Data PMI Perkilangan China (Jumaat 9.00 Pagi): Data ekonomi di China bakal menjadi tumpuan pelabur untuk mengukur tahap kesihatan ekonomi kedua terbesar dunia itu di mana turut mempengaruhi pertumbuhan ekonomi global. Jangkaan data PMI perkilangan pada bacaan kali ini sedikit menurun berbanding bulan sebelumnya.
Data Inflasi Jerman (Jumaat 8.00 Malam): Jangkaan data adalah menurun kepada 0.3% berbanding bacaan sebelum ini iaitu pada 1.0%. Namun data PPI Jerman serta harga jualan borong yang meningkat bakal menyokong bacaan data pada kali ini.
Data Pertumbuhan GDP Kanada (Jumaat 8.30 Malam): Data pada Februari menunjukkan ekonomi menguncup kepada 0.1%, lebih rendah berbanding ramalan. Data pada Mac akan terkesan oleh data imbangan dagangan yang lemah pada suku tahun pertama, namun data jualan runcit meningkat.
Data Perbelanjaan Penggunaan Peribadi di Amerika Syarikat (Jumaat 8.30 Malam): Data ini juga merupakan indikator bagi FED untuk mengukur kadar inflasi. Bacaan data bakal terkesan oleh purata pendapatan dan kadar jualan runcit yang lemah.


Pergerakan Pasaran Forex Pada Awal Sesi Eropah Hari Isnin

Matawang Yen mencapai paras tertinggi satu bulan yang lalu dengan matawang Swissy membuat kenaikan pada Isnin berikutan peningkatan ketegangan geopolitik. Pelabur pula dalam keadaan berhati-hati dengan ekonomi global yang berada dalam ketidakpastian (uncertainty).
Pasaran ekuiti meneruskan penurunan pada Isnin dengan pertelingkahan perdagangan berterusan antara AS dengan China. Presiden Trump pada Ahad mengancam China untuk mengenakan tariff pusingan baru jika China tidak membuka ekonominya. Setakat ini AS telah mengenakan tariff terhadap China sebanyak tiga pusingan dengan nilaian perdagangan berjumlah $250 billion.
Satu lagi risiko yang membantu kenaikan matawang safe-haven ketika ini adalah risiko geopolitik di Arab Saudi. Pasaran saham negara itu jatuh mendadak apabila negara-negara barat mengkritik kerajaan monarki itu secara terbuka dan menyalahkan Arab Saudi atas kehilangan wartawan Washington Post, Khashoggi.
 Indeks US dollar yang mengukur kekuatan matawang greenback berbanding enam matawang yang lain membuat penurunan 0.12% setakat pada pukul 5.32 petang.
Major pair seperti EUR/USD setakat ini membuat kenaikan 0.22%, di mana GBP/USD didagang merosot 0.04%. USD/JPY pula jatuh 0.45%, dengan USD/CAD didagang 0.09% lebih rendah. USD/CHF pula didagang menurun 0.65%. Pair AUD/USD dan NZD/USD masing-masing mencatat kenaikan 0.37% dan 0.43%.
Dollar Australia sering menjadi petunjuk kepada risiko dalam pasaran. Walaupun, pasaran dilihat berisiko, tetapi matawang itu dilihat menguat berbanding US dollar. Ia sekaligus menunjukkan bahawa pelabur tidaklah terlalu panik dengan keadaan semasa.


Isyarat Penurunan Harga Untuk EUR/USD, Trader Perlu Bersiap-Sedia

Apa terjadi pada pergerakan harga bagi carta pasangan mata wang utama EUR/USD pada minggu ini?
Setelah menguji zon resistance harga di bawah paras 1900.00 sejak Selasa, harga mula pamerkan penurunan sehingga turun lebih rendah di bawah paras sokongan Moving Average 50 (MA50) pada rangka masa 1 jam yang memberikan isyarat perubahan trend bearish.
US dolar mula dilihat bergerak lebih kukuh selepas mengalami penyusutan nilai untuk beberapa sesi sebelum ini. Sementara, mata wang Euro pula kekal berisiko diancam penularan wabak pandemik di Eropah.
Perkembangan vaksin terus dipantau pelabur selepas beberapa siri keputusan positif ujian yang dilaporkan oleh beberapa syarikat yang membangunkan vaksin Covid-19.
Namun pelabur tetap berwaspada dengan melihatkan angka kes jangkitan virus terus meningkat.
 Pada carta harga EUR/USD, harga berkemungkinan dilihat akan membuat penurunan menuju paras sokongan pada zon RBS (resistance become support) 1.18000.
Penurunan yang diteruskan akan menuju paras sokongan sekitar 1.17200 atau zon 1.16800.
Sekiranya harga berjaya melonjak semula, zon resistance 1.19000 akan kembali diuji harga setelah zon tersebut gagal ditembusi sejak minggu lalu.
Kenaikan lebih tinggi berjaya melepasi zon tersebut akan mencatatkan paras ketinggian terbaru 11 minggu dan boleh mencapai sehingga resistance 1.20000.
Lihat gambar carta pasangan mata wang EUR/USD di bawah untuk rujukan analisis teknikal anda.


Masih Bearish? GBP/USD Pamer Lantunan Harga 130 Pips

Walaupun pergerakan harga pada carta pasangan mata wang GBP/USD masih dalam trend bearish, namun terdapat lantunan harga dipaparkan pada dagangan Rabu semalam.
Ini adalah disebabkan mata wang US dolar yang bergerak lemah di sesi Eropah sebelum sedikit mengukuh semula di sesi New York.
Selain pelabur sedang berhati-hati menilai petunjuk terhadap dasar monetari oleh Federal Reserve (Fed), berita-berita yang muncul dalam pasaran mempengaruhi sentimen semasa dan menggerakkan harga.
Ketika US dolar melemah di sesi Eropah, tumpuan sedang terarah kepada perkembangan positif di China apabila kerajaan mengumumkan dasar sifar-Covid akan ditamatkan dan digantikan dengan kaedah lain untuk menangani isu penularan virus.
Justeru, harga yang berlegar di atas paras 1.21000 telah melonjak sekitar 130 pips mencapai paras ketinggian pada 1.22300.
Namun kenaikan lanjut harga tidak diteruskan apabila penyusutan US dolar diterhadkan di sesi New York dengan laporan tentang ancaman perang nuklear oleh Presiden Rusia, Vladimir Putin mencetuskan semula kebimbangan dalam pasaran.
Harga kembali berundur dan berlegar semula di zon tumpuan 1.22000 sehingga dagangan bersambung ke sesi Asia pagi ini (Khamis).
 Pergerakan harga yang telah berada di atas paras sokongan Moving Average 50 (MA50) pada rangka masa 1 jam di carta GBP/USD dinilai sebagai isyarat awal untuk kemungkinan perubahan trend bakal berlaku.
Sekiranya harga menunjukkan lonjakan dari zon 1.22000, sasaran yang dituju dilihat berada pada 1.23000.
Melepasi rintangan tersebut berkemungkinan akan mendorong harga mengatasi ketinggian yang dicapai di awal minggu sebelum menuju pula ke paras jangkaan 1.24000 untuk rekod tertinggi 6 bulan.
Sebaliknya, jika menyambung pergerakan pada corak bearish sebelum ini, zon sokongan pada 1.21000 bakal menjadi tumpuan untuk diuji sekali lagi.
Seandainya melepasi zon berikut, harga berkemungkinan boleh jatuh sehingga ke sekitar 1.20000 pula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/CAD Mula Pamerkan Penurunan Dengan Kenaikan Harga Minyak Mentah

Harga minyak yang mencatatkan kenaikan pada hari ini telah kembali menyokong dagangan matawang dolar Kanada di mana turut mempengaruhi sentimen pasaran untuk sedikit pulih dan meredakan risiko pada awal minggu.
Dagangan Loonie mula memaparkan pengukuhan berbanding US dolar selepas pergerakan lemah pada awal minggu telah mendorong harga pada carta pasangan USD/CAD membuat kenaikan ke paras ketinggian 1.4260 pada Selasa.
Setelah mencatatkan paras tertinggi 3 minggu itu, harga kembali membuat penurunan semula padagangan semalam dengan bergerak lebih rendah di bawah paras sokongan Moving Average 50 (MA50).
Mencecah paras terendah harian semalam sekitar 1.4115, harga kembali membuat kenaikan sebelum bergerak di sekitar paras halangan MA50 sehingga dagangan bersambung pada awal sesi Asia pagi ini.
Namun di penghujung sesi Asia, harga mula mempamerkan penurunan menguji paras terendah harian semalam dengan dagangan US dolar bergerak lemah sementara pelabur berwaspada menantikan data tuntutan pengangguran Amerika Syarikat serta data PMI pembuatan dan perkhidmatan untuk bulan April.
Jika penurunan diteruskan, harga akan cuba melepasi paras tumpuan pada 1.40800 sebelum penurunan diteruskan menuju zon RBS (resistance become support) pada sekitar 1.4000.
 Penurunan lebih rendah dilihat akan menuju pula paras RBS 1.3945 sebelum menguji zon support pada 1.38600.
Namun jika harga kembali membuat kenaikan semula, harga akan melepasi halangan MA50 yang akan memberikan isyarat awal trend bullish harga pada carta USD/CAD.
Kenaikan seterusnya akan menguji zon resistance pada ketinggian 1.42600 yang diuji pada minggu ini atau kenaikan lebih tinggi akan terus mencatatkan paras ketinggian terbaru.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Disangka Ingin Turun, EUR/USD Sebaliknya Melonjak Lebih 100 Pips!

Pergerakan harga pada carta pasangan matawang EUR/USD semalam melonjak sehingga ke paras tertinggi sejak Januari 2019.
Euro mengukuh selepas laporan para pemimpin Eropah telah mencapai kesepakatan dalam rundingan pelaksanaan rangsangan ekonomi yang bernilai €750 bilion semalam. Susulan keputusan tersebut, matawang Euro tidak terus melonjak sebaliknya menunjukkan penurunan.
Penurunan harga walau bagaimanapun dilihat gagal untuk menembusi paras sokongan dinamik Moving Average 50 (MA50) pada rangka masa 1 jam pergerakan harga di carta EUR/USD.
Namun setelah memasuki dagangan pada sesi Eropah, barulah harga mula menunjukkan pergerakan lebih aktif.
Harga melonjak 110 pips ke paras ketinggian terbaru mencecah 1.15400 setelah melepasi ketinggian pada rintangan harga yang dicapai pada dagangan Mac lalu iaitu pada 1.14900.
Ini turut didorong oleh penyusutan ketara US dolar susulan sentimen risk-on pasaran berikutan laporan positif berkenaan vaksin Covid-19 yang berlegar dalam pasaran sejak semalam.
Pergerakan harga pada sesi Asia hari ini kembali perlahan dan memasuki awal dagangan sesi Eropah melihatkan penurunan harga semula.
 Dengan momentum kenaikan harga, pelabur pastinya menjangkakan harga untuk meneruskan kenaikan lebih tinggi mencatatkan paras ketinggian terbaru tahun ini.
Paras tumpuan dilihat pada ketinggian 1.16000 yang menjadi paras selepas harga berjaya mengatasi ketinggian harga pada Januari 2019.
Namun jika sentimen kembali berubah dan harga mula membuat penurunan lebih rendah, paras 1.15000 serta sokongan dinamik MA50 akan diuji sebelum mengesahkan trend bearish harga.
Zon RBS (resistance become support) sekitar 1.14000 sehingga 1.13700 akan menjadi destinasi penurunan yang seterusnya.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pengukuhan Greenback Terus Menekan Mata wang Utama!

US dolar mengukuh di sekitar paras ketinggian tujuh minggu di tengah-tengah perkembangan optimis mengenai siling hutang Amerika Syarikat.
Indeks dolar yang mengukur kekuatan dolar greenback berbanding sekumpulan mata wang utama, naik setinggi 103.11 sebelum sedikit susut pada sekitar harga 102.80.
Presiden Joe Biden dan anggota tertinggi Kongres AS, Kevin McCarthy masing-masing menyatakan keazaman mereka untuk mencapai perjanjian dalam isu siling hutang bagi mengelakkan ‘default’.
Selepas kebuntuan selama berbulan-bulan, kedua-dua pihak bersetuju untuk menjalankan rundingan secara langsung.
Meneliti pergerakan mata wang utama, euro didagangkan berlegar pada sekitar paras terendah enam minggu berbanding greenback.
 Dagangan pound pula kembali bangkit dari paras tiga minggu berbanding US dolar, membantunya memadamkan kerugian terdahulu dengan kenyataan Gabenor Bank of England Andrew Bailey yang hawkish.
Sementara itu, mata wang yen merosot ke paras terendah dua bulan berbanding US dolar, ditekan oleh hasil perbendaharaan AS 10 tahun yang lebih tinggi.
Jepun melaporkan data keluaran dalam negara kasar (KDNK) suku pertama yang lebih baik daripada jangkaan, namun yen gagal memanfaatkannya.
Dalam pada itu, mata wang berkaitan komoditi, dolar Aussie kecundang rendah selepas terkesan oleh data pekerjaan Australia yang menyuramkan.
Selain itu, dolar New Zealand diniagakan mendatar, manakala dolar Kanada sedikit kukuh berbanding dolar greenback.